“Паст Дарғом ҳақиқати” газетаси\n“Паст Дарғом ҳақиқати” газетаси туман ҳокимлигининг нашри сифатида ижтимоий фикрни шакллантириш, фуқаролар нуқтаи назарини тўғри йўналтиришдек вазифани бажариб келмоқда.\nГазетанинг “Колхозчилар товуши” номи билан илк сони 1931 йил 5 апрелда тўрт бетлик саҳифада, А3 форматда чоп этилган. Газетага Салим Йўлдошев биринчи муҳаррирлик қилган. Сазағонлик Тўра Набиев (марҳум) айни ўша дамлар газетанинг қалдирғоч мухбирлари сафида бўлган. Чархинлик Отахон Хўжаев, Тожи Одилов, Аҳад Турсунов, парчақоралик Элмурод Дўстмуродов, сарибошлик Саттор Ғофуров ҳам 1931-1940 йилларда газетанинг биринчи мухбирлари эди.\n1932-1942 йилларда тошкентлик Темир Нажимий, С.Аъзамов, Қ.Обилов, С.Ғозиев, А.Ғофуров, А.Турсунов, С.Каримов, Н.Бадаловлар “Колхозчилар товуши” га муҳаррирлик қилишган. 1942 йил 25 июнга қадар 1153 сони чиқарилган. Шундан сўнг, таҳририят ходимлари иккинчи жаҳон урушига сафарбар этилгани боис газета фаолияти тўхтатилган. 1951 йил 1 августдан “Колхозчилар товуши” икки саҳифада ҳафтасига икки марта яна чоп этила бошлади. Бу даврда газетага Абдуазиз Қўчқоров, Соли Хўжаев, Омон Холбеков, Бобомурод Қурбонов (вақтинча) муҳаррирлик қилганлар. 1962 йил вилоят туманлари қошида ҳудудий қишлоқ хўжалик бошқармалари тузилган. Шу муносабат билан Паст Дарғом, Каттақўрғон, Иштихон туманларининг бирлашган бошқармаси ташкил топади. Ўз навбатида бу ўзгариш газеталар фаолиятига ҳам таъсир кўрсатганлиги натижасида ҳудудий бошқарма фаолиятини ёритишга мўлжалланган “Зарафшон” газетасига бирлаштирилади. Бирлашган таҳририятларнинг мазкур газетаси 1963 йилга қадар 117 та сонини чоп этади. Ўша йили 1 апрелдан туманнинг мустақил “Паст Дарғом ҳақиқати” газетаси 4-саҳифада ҳафтада уч марта чиқарила бошлаган. Омон Холбеков, Салом Турсуновлар раҳбарлигида таҳририятнинг ижодий жамоаси яна малакали кадрлар билан шакллана бошлаган. Бу вақтда Аҳмад Нарзиқулов, Санақул Хурсандов, Наби Бердиев, Ҳайит Усмонов, Мели Бобақулов, Шомурод Мавлонов, Қувондиқ Жабборов, Барот Ўтаев каби инсонлар шу масканда мухбирлик фаолиятларини бошлаган. 1968 йилга қадар газета қўлда терилган ҳарфлар билан оддий чоплаш ускуналарида чиқарилган. Кейинчалик линотип машинасида материаллар терилиб нашр қилинган. Айни шу йили таҳририятнинг янги икки қаватли биноси қурилиб фойдаланишга топширилган. Биринчи қаватга босмахона ускуналари ўрнатилган. 1988 йил таҳририятга сурат кўчириш ускуналари ўрнатилиб вилоят босмахонасида газета чоп этилган. Бу даврларда газетага малакали мутахассис Ўта Тиллаев муҳаррир бўлган. Жалолиддин Ўлмасов, Тўрақул Рустамов, Тоғоймурод Шомуродов, Абдураззоқ Турдиқулов, Тоғаймурод Равшанов, Суюн Маҳмудов, Темир Шомиев сингари ўнлаб инсонларнинг қалами “Паст Дарғом ҳақиқати”да чархланган. 1982 йилда Паст Дарғом тумани негизида Гўзалкент тумани ташкил этилади. Ҳудудий нашрни шакллантиришда ҳам “Паст Дарғом ҳақиқати” таҳририятида етарли малака олган кадрларнинг жипслашиши муҳим аҳамият касб этган. Қарийб 19 йил фаолият кўрсатган “Гўзалкент овози” газетасида Барот Ўтаев, Тўрақул Рустамов, Абдуалим Ўсаров, Ғайрат Бобақуловлар раҳбарлигида кўплаб ёш кадрлар таҳририят жамоасига келиб қўшилишган. Нафас Дўсанов, Бахтиёр Ҳушвақтов, Зубайдулла Равшанов, Шариф Мусурмонов, Абдумажид Жўраев, Азамат Сафаров каби журналистлар шу даргоҳда меҳнат қилишди.\nМустақиллик йилларида “Паст Дарғом ҳақиқати” газетаси мукаммал сиёсий куч сифатида шаклланди. “Оммавий ахборот воситалари тўғрисида”ги, “Ахборот эркинлиги ва принциплари тўғрисида”ги, “Журналистик фаолиятини ҳимоя қилиш тўғрисида”ги ва бошқа қонунларнинг қабул қилиниши соҳа нуфузини янада мустаҳкамлади. Шу даврнинг 10 йили давомида Тўрақул Рустамов, Барот Ўтаевлар раҳбарлигида “Паст Дарғом ҳақиқати” ойига 3-4 марта А-3 форматда чоп этилган бўлса, 2013 йилдан бошлаб рангли, ойига 3-4 марта А-2 форматда бутунлай янги қиёфада муштарийлар хонадонларига кириб бормоқда. Таҳририятнинг кенжа вакиллари сафида Маҳбуба Сафарова, Сайёра Бекназарова (марҳума), Маҳмаризо Абдураҳмонов, Эркин Тиллаевлар газетада самарали қалам тебратишди. Бугунги кунда жўшқин ижодий муҳит туфайли жамоамиз ислоҳотларни очиб беришда қувончли ютуқларга эришмоқда. “Йилнинг энг фаол журналисти”, “Энг улуғ ва энг азиз”, “Истиқлол ғурурим - маҳаллам фахрим”, “Инсон ҳуқуқлари - журналист нигоҳида” сингари вилоят, республика кўрик-танловларида ғолиблик шоҳсупаси “Паст Дарғом ҳақиқати” газетаси ходимларига насиб этаётганлиги фикрларимиз исботидир. Жамиятдаги воқеликни теран англаб ахборот ҳозиржавоблигини таъминлаётган Гулжаҳон Мустафоева, Гулпошша Эшқобилова, Отабек Эргашев, Қиёмжон Зиётов, Фарида Абдужалилова каби ходимларнинг бу борада хизматлари катта.


Раҳбарлар ҳафтада икки кунни фуқароларни қабул қилиш ва уларнинг мурожаатларини ҳал қилишга ажратади — Президент - Халқ сўзи\nРаҳбарлар ҳафтада икки кунни фуқароларни қабул қилиш ва уларнинг мурожаатларини ҳал қилишга ажратади — Президент\n18:51 23 Июль 2021 Сиёсат\nПрезидент Шавкат Мирзиёев раислигида аҳоли мурожаатлари билан ишлаш тизимини янгича ташкил қилиш чора-тадбирлари бўйича видеоселектор йиғилиши бўлиб ўтмоқда.\nПрезидент Шавкат Мирзиёев ҳудудларда мурожаатлар билан ишлаш борасида тўхталди.\n«Биринчи галда, одамларимизни мурожаат қилишга энг кўп мажбур қилаётган тизимли муаммолар ва уларни келтириб чиқарувчи сабабларни маҳалланинг ўзида бартараф этиш асосий вазифа бўлиши керак.\nВилоят, туман ва шаҳар ҳокимлари, сектор раҳбарлари бир ҳафтада икки кунни фуқароларни қабул қилиш ва уларнинг мурожаатларини ҳал қилишга ажратади.\nКўпчилик вилоят ҳокимларининг қабул куни ҳар ойнинг тўртинчи шанбаси, яъни бир ойда бир марта қилиб белгиланган. Эртадан бошлаб, барча вилоят, туман ва шаҳар ҳокимликларида фуқароларнинг кунлик қабули йўлга қўйилиши шарт.\nШунингдек, аҳоли тўғридан-тўғри туну-кун мурожаат қилиши учун бир ҳафта муддатда ҳар бир вилоят, туман ва шаҳар ҳокимларининг виртуал қабулхоналари ва ижтимоий тармоқларда алоҳида саҳифалари ташкил этилсин», деди Президент.\nИкки фуқаролик учун жавобгарлик борми?\nПрезидентликка номзод Баҳром Абдуҳалимов: Муҳташам «сити»ларга ружу қўйиш экологик тангликни кучайтиради


ЎзА - Мажлисларда мудрашнинг имкони йўқ\nМажлисларда мудрашнинг имкони йўқ\n08.05.2018 11:21 Чоп этиш версияси\nҲокимнинг бир иш куни\nМажлислар одатда зерикарли бўлади, деган тасаввур бор одамларда. Лекин Шайхонтоҳур тумани ҳокими Баҳодир Ғойибназаров мажлисида мудраб ўтиришнинг имкони йўқ экан.\nМаҳалла раислари, коммунал хизмат ходимлари, тумандаги аксарият ташкилот вакиллари иштирокидаги йиғилиш тергаш ва дакки беришлар билан ўтмоқда.\n«Кўп қаватли уйлар фасадини чиройли қилиб, ер тўла ва томлари қолиб кетмасин. Тўланмаётган коммунал хизматлари қарзлари нима бўлди?»\nБугунги кундаги ҳозирча энг мунозарали мажлислардан маҳалладаги куз-қиш мавсумига тайёргарлик бўйича ўтмоқда.\nТуманга қарашли «Ибн сино», «Ипакчилик», «Жар ариқ» «Янги Жар ариқ» каби маҳаллалардаги газ, электр таъминоти қарздорликлар ва бошқа муаммолар бўйича ҳисобот эшитилди. Кўп қаватли уйлар йўлаклари, ер тўлалар, томларини таьмирлаш муаммолари ҳам туман ҳокими миқёсида ҳал бўлар экан. Шахсан ҳокимнинг ўзи айрим кўп қаватли уйлар муаммоларини ёддан билади.\nМажлис давомида электр таъминотида юзага келаётган нореал қарздорликлар муаммоси ҳам кўтарилди. Айни мавзуда сайтимизда ҳам мақола берилган эди. Кўриниб турибдики, бу муаммо Шайхонтоҳур туманида ҳам долзарб.\nМаҳалла йиғини раисларининг сўзларига кўра, Баҳодир Ғойибназаров Тошкентнинг бошқа туман ҳокимларига нисбатан қаттиқ қўлроқ ва талабчан. Шунингдек, ҳаракатчан ва фидойи инсон экан.\nКотиба Дилафруз Маҳкамованинг айтишича, ҳоким одатда кўк чой ичади. Ходимлардан масъулиятни ва чаққонликни талаб қилади.\nАммо ҳоким иш фаолиятининг 4,5 соати давом этмоқда. Иссиқ қаҳва ёки кўк чой у ёқда турсин, ҳатто унинг бош қашлашга ҳам вақти бўлаётгани йўқ.\nКотиба 1 кунда 100 тадан ортиқ хатни кўриб чиқади ва хат асосий мазмунини белгилаб, уни раҳбарга киритади. Котиба Дилафрузнинг иш вақти чегараланган 6 да у «пост»ини тарк этади, аммо ҳоким бу вақтда қоғоз ишларига ўтади.


Турмуш чорраҳаларида – HURRIYAT\nBo'lim: Турмуш чорраҳаларида\nКутилмаганда юмушим кўпайиб ишга барвақт чиқолмадим. Бекатда жонсарак турсам, ёнимга “Матиз” автомашинаси келиб тўхтади. Собиқ ўқувчим Жамол экан. Қувониб кетдим. — Ассалому алайкум, устоз. Фалон жойгача чиқволақолинг, — деди меҳрибонлик […]\nҲар хайрда бир ҳикмат\nБу воқеа 5-6 йил аввал бўлганди… Ҳурбуви опа ҳоким ўринбосари олдидан ҳафсаласи пир бўлиб чиқди. “Ўттиз сотих ерга етти минг доллар сўради-я, ноинсоф! Қоидаси шунақа эмиш. Бунақа қоидаларни сенга ўхшаган […]\nЧироғи ёниқ кўнгиллар\nДарвоза олдида икки аёл одатдагидек суҳбат қуриб ўтиришарди. Ўрталарида бир халтачада писта. Ана энди кўринг, ўтганнинг ўроғию кетганнинг кетмони дегандек… Маҳалладаги “янги хабар”ларнинг ҳаммаси шуларда. Кимнинг қизи уйига қайтиб келди, […]\nIlm va odob – inson ziynati 278 views\nШодлик ва бахт куйчиси 59 views


Версия для печати > Ўзгаришлардан юртимиз обод, турмушимиз фаровон бўлмоқда\nЎзгаришлардан юртимиз обод, турмушимиз фаровон бўлмоқда\n2019 йил 8 июлда имзоланган “Ўзбекистон Республикаси давлат мустақиллигининг йигирма саккиз йиллик байрамига тайёргарлик кўриш ва уни ўтказиш тўғрисида”ги Президент қарори билан юртимизга байрам шукуҳи кириб келди.\nБу йилги байрамнинг ўтказилишидаги янгилик “Жонажон Ўзбекистоним, мангу бўл омон!” шиорининг ўзигина эмас. Бу сана юртимизда амалга оширилаётган катта ўзгаришлар йўлидаги нурли бекат сифатида тарихда қолишидир.\nҲар гал вилоят марказига йўлим тушса, бирор катта янгилик кўраман. Куни кеча Жиззах темир йўл вокзали ёнидаги Улуғбек маҳалласида қурилган янги, кўп қаватли уйларни кўриб, тўғриси, ҳайратимни яшира олмадим. Баҳорда бу ерда бўлганимда “эски уйлар бузилиб, ўрнида кўп қаватли уйлар қурилармиш” деган гапдан бошқа янгилик эшитмагандим. Орадан тўрт ой ўтар-ўтмас 11 та янги уйдан иборат каттагина янги массив пайдо бўлибди.\nКейинги йилларда мамлакатимиз шаҳару қишлоқлари қиёфасида юз берган катта ўзгаришларни юртимизнинг барча ҳудудлари каби Жиззах вилоятида ҳам кўриб турибмиз. Вилоят маркази бундан икки-уч йил аввалгига қараганда ўзига хос кўринишга эга шаҳарга айлангани бир қарашдаёқ кўзга ташланади.\nПрезидентимиз жорий йил 30-31 январь кунлари вилоятга ташрифида Жиззах шаҳри ва барча туманлар марказини обод қилишни шу йилнинг ўзидаёқ якунлаш вазифасини қўйган эди. Шундан сўнг Давлатимиз раҳбарининг 2019 йил 3 январдаги “Жиззах вилоятини комплекс ривожлантиришни давлат томонидан тартибга солиш ва бошқаришнинг самарали моделини ишлаб чиқиш тўғрисида”ги фармони билан вилоятда “Илғор ҳудуд” лойиҳасини амалга оширишга киришилди. Кўриб турганларим ана шу қарорда белгиланган вазифалар ижросидан бири эди.\nБундай катта ўзгаришлар фақат Жиззах шаҳрида эмас, барча туман марказлари, жумладан, Пахтакор тумани марказида ҳам яққол кўриниб турибди. Шу кунларда туманимиз маркази тўлиқ қайтадан қурилаётир.\nПрезидентимиз ташаббуси билан республикамизда биринчи бўлиб намуна сифатида Дўстлик туманидаги Манас қишлоғида амалга оширилган ва кейин Мирзачўлда катта муваффақият билан давом этган республика “Обод қишлоқ” дастури туманимизга ҳам етиб келганини одамлар зўр мамнуният билан қаршилашди.\nТуман марказидаги 1960-1966 йилларда қурилган 56 та кўп қаватли уй таъмирланиб, 88 барак уйда истиқомат қилувчи оилалар учун тўртта массивда бош режа асосида 950 та якка тартибда янги турар-жойлар барпо этилмоқда. Айни кунларда туман маркази кун сайин ўзгариб, кўркамлашиб бораётир.\nУйлар янгиланиши билан бир вақтда массивларда ичимлик суви, электр, газ узатиш тармоқлари, кўчалар, йўллар қайта қурилаётир ёки таъмирланмоқда. Болалар боғчалари, савдо, маиший хизмат кўрсатиш шохобчалари барпо этилмоқда.\nБу бунёдкорлик давомида болаларнинг таълим-тарбия олиши учун зарур шарт-шароитларни яратиш, ижтимоий ҳимояга муҳтож оилаларнинг, ногиронлиги бўлган хотин-қизларнинг ижтимоий муаммоларини ҳал этиш, аёллар учун пазандалик, тикувчилик, қандолатчилик ўқув курслари ташкил этиш, уй-жойларни, қишлоқ йўлларини, таъмирлаш, ободонлаштириш, кўкаламзорлаштириш, шахсий томорқадан самарали фойдаланиш, иссиқхоналар ташкил этиш учун банк кредити ажратиш каби долзарб ишлар қисқа муддатда амалга оширилмоқда.\nЯширишдан не ҳожат, яқин йилларгача бу соҳаларга эътибор сустлиги оқибатида аҳолининг турмуши бугунги тараққиёт мезонларидан анча ортда қолган эди. Бундан бир неча йил аввалги ҳаётни кўз олдимизга келтириш билан бу ўзгаришларни амалга ошириш нечоғли ўткир заруриятга айлангани аниқ намоён бўлади.\nШу ўзгаришлар қаторида давлатимизнинг қишлоқ хўжалигини ривожлантиришга эътибор, соҳани ислоҳ қилишда, хусусан, кластер тизимининг жорий этилаётгани қишлоқ ҳаётининг тубдан янгиланишига олиб келмоқда. Ана шу ўзгаришлар туфайли шу кунларда ғалладан бўшаган майдонларга иккинчи экин экиш ҳар йилгидан қизғин бораётир.\nШу мақсадда Ўзбекистон фермер, деҳқон хўжаликлари ва томорқа ер эгалари кенгаши ҳузурида ташкил этилган жамғармадан кредит маблағи ажратилиши такрорий экин экишда деҳқонларга катта мадад бўлди. Айни кунларда вилоят бўйича ғалладан бўшайдиган 73 минг 463 гектар ер майдонига такрорий экин экиш жадал олиб борилаётир. Ердан самарали фойдаланишдаги бунчалик кенг кўламли иш вилоят тарихида биринчи марта амалга оширилаётир. Деҳқон манфаатини, халқимиз фаровонлигини оширишга қаратилган бу иш ҳам амалга оширилган катта ўзгаришларнинг самараси, албатта.\nМамлакатимизда амалга оширилаётган туб ислоҳотлар, янгиланишлар барча ҳудудларда, барча соҳаларда амалга оширилаётгани руҳимизни кўтариб, турмушни яхшилаш учун ҳаракатга рағбат, эртанги кунга умид ва келажакка ишончни кучайтирмоқда. Шу боис халқимиз Истиқлол байрамини ўз ҳаётларидан, давлатидан рози ҳолда қаршилаётир.\nСенатор, Ўзбекистон Қаҳрамони,\nПахтакор туманидаги “Анвар-А” фермер хўжалиги раҳбари,\nвилоят Фермер, деҳқон хўжаликлари ва томорқа эгалари кенгаши раиси.


ҲУР ВАТАННИНГ ЗЕБО ҚИЗЛАРИ\nГИЁҲВАНДЛИК БИЛАН БОҒЛИҚ ЖИНОЯТЛАР ҚАНДАЙ ОЛДИ ОЛИНАДИ?\nАКАДЕМИЯМИЗ ИККИНЧИ БЎЛДИ\nИчки ишлар вазирлигининг Тошкент вилоятидаги академик лицейида Абдулҳамид Чўлпон ижодига бағишланган тадбир ўтказилди. Унда Академиянинг Давлат-ҳуқуқий фанлар кафедраси ўқитувчилари, Ёшлар иттифоқи бошланғич ташкилоти фаоллари ҳамда ўқувчи-ёшлар иштирок этди.\nЮртимизда миллий адабиётимизнинг атоқли вакиллари ҳаёти ва ижодини чуқур ўрганиш борасида салмоқли ишлар қилинмоқда. Пойтахтимиздаги Адиблар хиёбонида ўтказилаётган маънавий-маърифий тадбирлар ёшларни адабиётга ошно этиш, буюк аждодларимизга муносиб ворислик руҳида тарбиялаш, бой адабий меросимизни кенг тарғиб қилишга йўл очмоқда.\n– Қатағон зулмининг тобора авж олгани шоир ижодига таъсирини кўрсатмай қолмади, – деди Давлат-ҳуқуқий фанлар кафедраси катта ўқитувчиси, майор Акмал Тўраев. – Адиб қаламига мансуб шеърий асарлар мазлум халқнинг, мустақиллик ва озодлик учун курашнинг нидоси эди. Чўлпон кўплаб зиёлиларимиз қатағон сиёсати қурбони бўлди. Юртимиз ўз истиқлолини қўлга киритгач, унинг энг яхши шеърий асарлари “Яна олдим созимни” номи билан тўплам ҳолида нашр этилди. Адиб ижодини ўрганиш бўйича тадқиқотлар давом эттирилмоқда. Чунончи, ўқув даргоҳимизда адибнинг ёрқин хотирасига атаб бюст ўрнатилиб, шиор ҳаётидан ҳикоя қилувчи музей фаолият юритмоқда. Адабиётга ихлосманд курсантларимиз учун “Чўлпон” номидаги стипендиянинг таъсис этилганини алоҳида таъкидлаш жоиз.\nТадбирда сўз олганлар Чўлпон асарларида илгари сурилган ғоялар, истилол куйчисининг фожиали қисмати ҳақида ўз мулоҳаларини ўртоқлашдилар. Мактаб ўқувчилари томонидан шоир шеърларидан парчалар ижро этилди.\n12 Январь 2021 2


FaceApp атиги 10 кунда бир миллион доллар даромад келтирди – кўпроқ кимлар ҳисобидан? - Terabayt.Uz\nКишиларнинг фотосурати асосида уларнинг «кексайган» қиёфасини ишлаб берувчи FaceApp иловаси 2017 йили тақдим этилган эди. Бироқ орадан икки йил ўтиб, шу кунларда у ўзининг «иккинчи умри»ни яшамоқда.\nҒарб шоу-бизнеси юлдузлари шарофати билан кейинги ўн кунлар ичида FaceApp яна бутун дунёда оммалашди. App Annie маълумотларига таяниб Forbes нашрининг ёзишича, жорий йилнинг 9 июлидан то 19 июлигача уни олти ярим миллион марта юклаб олишган. Натижада илова ўз ишлаб чиқувчиларига бир миллион АҚШ долларидан ошиқ даромад келтирган.\nМазкур даромаднинг асосий қисми, яъни 746 000 долларини уларга iOS тизимида ишловчи қурилмалар эгалари келтирган. Apple иловалар каталоги – App Store ишлайдиган 155 та мамлакатдан 154 тасида юклаб олиш бўйича FaceApp иловаси биринчи ўринда, фақат Хитойдагина бешинчи поғонада турибди.\n2017 йилдан бери FaceApp умуман 73,2 миллион марта юклаб олинган ва яратувчиларига 11,6 миллион доллар даромад келтирган.\nЎҚИНГ: FaceApp’ни қўйинг, ундан ҳам зўри чиқди!


Йигитлар билан бир сафда\nҚарши шаҳрида туғилган Нафиса мактабни аъло баҳоларга тамомлагач, ИИВ Академиясида таҳсил олди. Илк хизмат фаолиятини эса Ғузор тумани ИИБ ҲПБда вояга етмаганлар ўртасида назоратсизлик ва ҳуқуқбузарликлар профилактикаси лавозимидан бошлади. Тизимдаги янгилик ва ўзгаришларни мунтазам ўрганиб бориб, билим ва тажрибасини бойитди.\nНафиса 2014–2019 йилларда тергов соҳасида ишлади. Бунда жиноятларни таснифлаш ва қонунчиликдаги янгиликларни амалиётда қўллаш борасида устозлари – подполковниклар Қиёмхон Омонов ва Ориф Бўриевдан маслаҳат олишни канда қилмади.\nАслида, Нафиса Хўжанованинг бу соҳада фаолият юритиши бежиз эмас. Отаси, истеъфодаги полковник Очил Хўжановнинг вилоят ИИБ тизимида турли масъул лавозимларда ишлагани унга туртки бўлган бўлса, ажабмас. Қолаверса қайнотаси, истеъфодаги майор Қаҳрамон Салохов ҳам соҳада самарали хизмат қилган осойишталик посбонларидан бири.\n– Болалигимда отамнинг ишдан қайтишини интизорлик билан кутардим. Негаки, эл осойишталиги йўлида хизмат қилаётган отам билан фахрланардим. Онам падари бузрукворимнинг формасини олиб, жавонга илгунча ҳавас билан боқардим, – дейди капитан Н.Хўжанова. – Мен ҳам худди отамдек ички ишлар органи ходими бўламан, деган ҳавас ўша чоғларда уйғонганди.\nАйни пайтда Нишон тумани ИИБ ҲПБ хотин-қизлар масалалари бўйича инспектори лавозимида хизмат қилаётган капитан Нафиса Хўжанова хизмат фаолияти давомида турли ҳолатларга дуч келади. Ҳар қандай вазиятда ҳам қонунга таяниб, босиқлик ва ақл билан иш кўриб, муаммонинг ечимини топишга интилади.\nУмрингни фидойилик талаб қиладиган касбга бағишласанг, бундан қалбинг фахр ҳиссини туяди. Кечагина ёш ходима бўлган капитан Нафиса Хўжанова бугун икки фарзанднинг онаси. Турмуш ўртоғи Фаррух Cалохов вилоят ИИБ ҳузуридаги Тергов бошқармаси катта терговчиси лавозимида хизмат қилиб келяпти.


11:53 22 Сентябр 2020\n10:46 30.07.2020 (Янгиланган 10:47 30.07.2020) Ҳавола олиш\nЎзбекистон барча афғон томонларини мамлакатнинг тинч келажаги йўлида ушбу эзгу мақсадга эришишда оқиллик ва конструктив ёндашув намойиш этишга чақирган.\nТОШКЕНТ, 30 июл — Sputnik. Ўзбекистон муқаддас Қурбон ҳайити муносабати билан Афғонистонда уч кунлик сулҳ эълон қилинганини олқишлайди. Бу мамлакат ТИВ баёноти эълон қилинди.\n“Ушбу муборак кунларда ўт очишнинг тўхтатилиши афғонлараро тинчлик музокараларини бошлаш учун зарур шароит яратишига умид қиламиз. Ўзбекистон барча афғон томонларини мамлакатнинг тинч келажаги йўлида ушбу эзгу мақсадга эришишда оқиллик ва конструктив ёндашув намойиш этишга чақиради”, - дейилган хабарда.\nВазирлик Ўзбекистон Афғонистон халқи билан дўстлик ва яхши қўшничилик муносабатларини янада мустаҳкамлаш, афғонлараро сиёсий жараённи ҳар жиҳатдан қўллаб-қувватлаш ҳамда тинч ва фаровон Афғонистон барпо этишда ҳар томонлама ёрдам кўрсатишда давом этишини билдирган.\nЭслатиб ўтамиз, аввалроқ “Толибон”* радикал ҳаракати Афғонистонда Қурбон ҳайити байрами вақтида уч кунга ўт очишни тўхтатиш қарорини қабул қилгани хабар қилинган эди.


Жаҳонгир Муҳаммад: “ИАК” | TURONZAMIN\nЖаҳонгир Муҳаммад: “ИАК”\nPosted on 02/14/2010 by TURONZAMIN\nСуратда: Ўзбекистон Халқ депутатлари (ўнгдан) Воҳид Аъзамов, Тойиба Тўлаганова ва Жаҳонгир Муҳаммад (1990 йил)\nМен кўп нарсани матбуотнинг кучи билан ҳал этиш мумкин, деб ўйлардим. Шу боис ҳам фаолиятимизни матбуотга эркинлик бериш билан бошлаш керак, деб тушинардим. Бизнинг Ошкоралик қўмитасида тайёрлаётганимиз Матбуот ҳақидаги қонун лойиҳасида ҳам эркинлик масаласига алоҳида эътиборни қаратаётган эдик.\nМатбуоти эркин бўлган халқнинг дунёқараши, қадам ташлаши эркин бўлди. Акс ҳолда занглаб қолган дунёқараш билан ҳеч нарса қилиб бўлмайди. Қорин овқатга қанчалик эҳтиёж сезса, инсон тафаккури ҳам эркин маълумотга шу қадар иштиёқманд.\nМатбуотни бўғиш эса тафаккурнинг манқуртлашувига, келажакнинг зулмат қўйнида қолишига олиб боради.\nБу ҳақда ўйлар эканман, Олий кенгашдаги депутатларга ўз ҳисобимиздан бир мустақил газета чиқариш кераклигини айтдим. Бу нафақат мустақил хабар манбаи ва айни пайтда ҳақиқат истаётганларнинг ҳам минбари бўлар эди. Қолаверса эркин матбуот учун йўл очиларди бу билан. Шундай мустақил нашрга эҳтиёж жуда катта эди.\nШу боис менинг таклифимни Олий Кенгашдаги депутатлар қўллашди. Ўн бир нафар миллатвакили ўз маблағимиз ҳисобига “Юзма-юз” номли газета чиқаришга қарор қилдик ва ҳар биримиз ўртага ўша пайтнинг (1990 йил) пули билан етти минг сўмдан маблағ қўйишимиз ҳақида баённома ёздик. Бу ўн ойлик маошимиз миқдорида бўлиб, тўплаганда катта бир газетани чиқаришга етадиган маблағ эди.\nШуни ҳам айтиш керак-ки, баъзи депутатлар шунча пулни қандай топамиз, деб ўйлаганимизда, қўмиталарда ишлаган бошқа сафдошларимиз Каримов билмаган тақдирда қарз бериб туришга рози бўлгандилар. Шу боис ҳам биз Матбуот қўмитасига ана шунча пулимиз борлиги ҳақида кафолатнома ёзгандик. Яъни пулни кўпчилк бериб, масъулиятни ўн бир киши бўйинга олишга қарор қилгандик. Агар газетамиз чиқса, унинг қўлма-қўл бўлиб кетишига ва қарзларимиздан қутилишга ишонардик.\nГазета чиқариш ҳақидаги қарорни Олий Кенгаш қўмиталари раисларига бирма-бир олиб кириб, имзолатиб чиқдим. Кўпчилик имзолади. Бу эса Олий Кенгаш Раёсатининг қарори деган гап эди. Шундан кейин уни расмий бўлсин, деган хаёлда почта орқали давлат Матбуот қўмитасига юбордим.\nРўйхатдан ўтказиш чўзилиб кетди. Шунда мен янги газетанинг ташкилотчиси сифатида давлат Матбуот қўмитасининг раиси (қўмита вазирлик даражасида бўлгани учун қўмита раиси вазир ҳуқуқига эга эди ва оғзаки сўзлашувда уни вазир деб ҳам чақиришарди) Убайдулла Абдураззоқов ҳузурига бордим. У яхши кутиб олди, мен унга муддат ўтиб кетганини эслатдим. У масала фақат ўзига боғлиқ эмаслигига ишора қилди. Хайрлашар эканмиз, “Маслаҳатлашиб, натижасини сизга айтаман” деди.\n“Натижа” эртасигаёқ сув юзига чиқди. Эрталаб ишга келсам, “осмон қулаб тушган”у қўмитамиз раиси Эркин Воҳидов тутиб олгандилар.\n-Нима қилиб қўйдингиз? -деди у менга салом-алик ўрнига.\n-Ука, кимдан-кимдан, Сиздан кутмагандим, вазирни ҳам урасизми?\n-Вазирни… қайси вазирни урибман?-ажабландим мен.\n-Нима, бир нечтасини урганмидингиз-ки, қайси бирини деб сўрайсиз?- кесатди Эркин ака.\n-Ҳазилни қўйинг, Эркин ака…,-дедим мен.\n-Ҳазили борми, дунё тескари бўлиб кетди. Оқсоқол от устида, қамчини маҳкам тутганлар. Соат 10.00да Раёсат мажлиси бор,-Эркин ака жиддий эди.\n-Бирор англашилмовчилик бўлганга ўхшайди,- дедим мен ҳам энди масалани жиддий олиб.\n-Кеча ростдан ҳам “Матбуот қўмитаси раиси билан кўришаман” деб чиқиб кетгандингиз. Шу боис мен ҳам оқсоқолга ҳеч нарса дея олмадим,- деди Эркин ака.\n– Тўғри, кўришдим, лекин…\nХуллас, суҳбатга аниқлик “аралашмасдан” бизни Олий Кенгаш раиси Мирзаолим Иброҳимов чақиртирди.\n-Ҳа, болам-а, ҳеч тинч юрмадинг-да! – деди у мени қучоқлаб.\nҲайрон бўлдим. Нимагадир у хурсанд эди. Нимага? Билолмадим.\n-Мен мажлисдан олдин ўзимиз гаплашиб олайлик, деб, сизларни чақиртирдим. Нима бўлганда ҳам бу укамизни қутқариб қолишимиз керак. Ёш, жаҳли чиқиши мумкин. Қолаверса, ўзи ёмон бола эмас, – деди раис Эркин Воҳидовга қараб.\n-Тўғри, тўғри…,- дея Эркин Воҳидов бошини чайқаб қўйди.\n-Лекин мен ҳеч нарсани тушунмаяпман,- дедим мен масала жиддийлигидан андиша этиб. Раис гапимни эшитмагандек гапира бошлади.\n-Биз ҳам ёш бўлганмиз. Биласанми, дунё комсомол-ёшлари қўмитасига раис бўлганимда сен тенги эдим, -раис ўзига хос енгил кайфиятда гапиришга кўчди.-Адашмасам, Олмонияда эди. Полшадан келган ёшлар раҳбари билан қизишиб қолдик. Шундай уриб юборибманки, шўрлик, ўлиб қолай деганди. Бирдан кимлигим, қаердалигим ёдимга тушди. Қўрқиб кетганимдан дарров уни қучоқлаб олдим. Нима бўлса ҳам, европаликда, узримни қабул қилди. Бизда узрни қабул қилиш бироз оғирроқ. Шундай бўлса-да, вазирдан илтимос қиламиз, укамизнинг узрини қабул қилсин. Аммо масала жиддий. Бундай ҳолларда иш терговга ҳам кетиши мумкин. Ана унда ҳеч нарса қилаолмаймиз. Эркин ака, оқсоқол билан ўзингиз бир учрашмасангиз бўлмайди. Юраклари кенг, балки кечирарлар.\n-Ҳозир олов бўлиб турибдилар…- деди Эркин ака.\n-Биласиз-ку, ёнадилару ўчадилар, энди масала ҳам жиддий-да. Депутат вазирни урса… Тўғри, ёш, демократия деб сайлаб қўйдик. Баъзан масъулият ҳам кишини йўлдан чиқаради. Тарбиялашимиз керак,- деди раис.\nСўнг раис Эркин Воҳидовга латифа айтиб берди. Менга эса бир пиёла чой узатиб, “Ма, ол, бизнинг қўлдан чой ичиш ҳам табаррук, ҳали эслаб юрасан” деди.\nБу орада раис ўринбосари Бугров ва қўмита раислари кириб кела бошладилар.\n-Қарор тайёрми?-деб сўради раис ўринбосаридан русчалаб.\n-Тайёр! Фақат Жаҳонгир Маматов “танишдим” деб имзо қўйиши керак! -Бу қарорга имзо шарт эмас. Мазмунини биз таништирдик ҳисоб. Қолаверса, оқсоқол кутиб ўтирибдилар. Қани бошлайлик бўлмаса. Ҳа, вазир келган бўлса, чақиринг, кирсин! – деди раис ва ўрнидан туриб, костюмининг тугмасини ўтказиб мажлисни очди. Одатда президум мажлисларини ўтирган жойидан олиб борадиган раис бу сафар ўрнидан тургани ҳам қизиқ эди. Лекин у бир муддатдан кейин яна қайта ўтирди-да енгил йўталиб олиб, сўзида давом этди.\n-Кеча ҳаётимиздаги энг хунук воқеа юз берди. Миллатвакили Жаҳонгир Маматов ўз масъулияти ва вазифасини суистеъмол қилиб, Матбуот вазирининг хонасига бостириб кириб, уни дўппослади…\nМен вазирга қарадим. У жилмайиб ўтирарди. “Нима гап?” дегандек менга саволомуз бош қимирлатди. Мен “билмасам” дегандек, бошимни елкамнинг ичига тортдим.\nРаис узоқ гапирмади. Сўзни вазирга берди.\n-Мен нима гаплигини тушуна олмадим,-деди вазир.\n-Нега тушуна олмайсиз? Кеча Жаҳонгир сизни урдими?\n-Йўқ! Кеча ҳузуримга келди, газета ҳақида сўради, шу…\n-Унда оқсоқол қаердан билдилар? Нима у киши ёлғон гапирадиларми? Йўқ. Кўплаб тўғри информатсия оладиган жойлари бор. Нега ҳақиқатни яширасиз? Биласизми, шу ҳолингизда оқсоқолни ва бизни ноқулай вазиятга туширмоқдасиз. Нима бўлди, ўзи? Қани бир бошдан гапиринг.\n-Нима бўлганини айтдим, – деди вазир.\n-Оқсоқол “Жаҳонгир вазирни урибди” дедилар-ку!\nВазир бирдан кулиб юборди:\n-Мен Оқсоқолга “Жаҳонгир ёқамдан олаяти, газетани нима қилайлик?” дегандим. Балки шундан….\n-Ёқангиздан олибди-ку, ахир!\n-Йўғ-е, бу бир ибора, биз газета хусусида жавоб беролмадик. Жаҳонгир Маматов икки марта қўнғироқ қилдилар, кейин ўзлари бордилар…\nМенинг кулгим қистади. Ҳозир ҳамма кулиб юборса керак, деб ўйладим. Чунки Каримовнинг “ҳовлиқмалиги” ва ўзбек тилини яхши билмаслиги катта бир мамлакатнинг Олий кенгаши раҳбарларини масхараомуз вазиятга солиб қўйганди.\n-Шуни оқсоқолга айтиш керакмиди? – Иқтисод қўмитаси раиси Абдуваҳоб Йўлдошев кулиш урнига жаҳл билан сўрай бошлади. -Биз имзо чеккандик, нега бизни қора отли қиласиз? Ярим кечаси оқсоқол уйга қўнғироқ қилиб, на отамиз, на онамиз қолмай ҳақоратладилар…\nБарча қўмита раислари унга ажабланиб қарадилар. Чунки улар ҳам “пой”ларини олган эканлар. Аммо масалани бу қадар очиш шартмиди, деб Абдуваҳоб акага ажабланиб қараётгандилар. Зотан кўп ўтмай раёсат Иқтисод қўмитаси раисини бошқа ишга “кузатиб” қўйиш учун йиғилди. Ҳозир эса:\n-Қаёқдан билай? Газетани оқсоқолнинг маслаҳатчиси Шохобиддин Зиёмов тўхтатиб турганди.Мен масалани унга айтдим. У оқсоқолга англатибди. Кейин ўзлари телефон қилдилар.\n-Ёқангдан олдими?- деб сўрадилар.\n-Ҳа, ёқамдан олди,- дедим. Бўлган гап шу! -деди вазир.—\nРаёсат раиси нима қилишини билмай қолди. Пиёладаги чойни ҳўплади-да, Бугровга “Нима қиламиз?” дея бош чайқади. Мирзаолим ака Совет кадри бўлгани учун ўринбосаридан жуда қўрқар эди. Совет даврида ҳамма жойда иккинчи одам Москванинг одами бўларди ва бутун масалани ўша ҳал қиларди. Биринчилар эса қўғирчоқ каби рол ўйнаб берардилар. Агар “иккинчи” билан ораларидан мушук ўтса, ёки бирор ҳаракатлари унга ёқмай қолса, тамом ҳолларига маймун йиғларди.\nБугров ўзбек тилини тушунмас эди. У “Менга сўз берилди” дея ўрнидан туриб, русчалаб гапира бошлади:\n-Менга Маматов… Олий Кенгашга келган кунларданоқ унинг кимлиги аён эди. Биз уни кузатдик, ўргандик, тартибга чақирдик. Лекин бўлмади, қолган гап қарорда ёзилган. Ижозатингиз билан ўқиб бераман…\n-Тўхта-е, сен ҳам хол қўйдинг! – деб юборди Мирзаолим ака ўзбекчалаб, кейин кулгисини тута олмади. Бошқаларнинг ҳам кулгиси қистаб турган экан, унга қўшилишди. Ўринбосарнинг юзи тундлашди.\n-Мен эрталаб қарорни ўртоқ Каримовга кўрсатганман. У киши таҳрир қилиб берганлар. Куладиган жойи йўқ!-деди у масхара бўлган одамнинг жаҳли чиққани каби ҳолатда.\nМирзаолим аканинг ранги оқариб кетди. Анча вақт бошини эгиб қолди. Вазиятдан чиқиш ҳақида ўйлаётган эдими, ёки аслида ўзим хол қўйдим, энди нима қиламан, деган хаёлда эдими, хуллас билиб бўлмасди. Бошқалар ҳам жим бўлиб қолишди. Бугров эса анқайиб турарди.\nАнчадан сўнг Мирзаолим ака масалани русчалаб ўринбосарига тушунтирган бўлди. У рангини ўзгартирмади. Балки қулай фурсат қўлдан чиқиб кетаётганидан афсусланди. Билганда-ку, вазир билан “гаплашиб” қўярди. Бориб Каримовга тушунтиришдан вазир билан келишиб, қарорни “югуртириш” осонроқ эди-да. Чунки Каримовга “бўлмади” деб айтиш ишдан қувилиш ёки калтакланиш билан баробар.. Шу боис Бугров Мирзаолим акага томонга энгашиб\n-Барибир қарор қилишимиз керак,-деди,- унинг бузғунчилиги ҳаммага маълум бўлиб қолди. Ҳали бошимизга кўп иш олиб келмасдан ҳозир имкони борида қутилиш керак. Ислом Абдуғаниевичнинг фикрлари ҳам шундай деди.\nУ бу гапини кўпчиликка эшиттириб айтди. Мен ҳам эшиттим ва гап сўраб қўл кўтардим.\n-Хўп,-деди раис – айбдорни ҳам эшитиб кўрайлик.\nМен ўрнидан турдим:.\n-Девонахонада ҳам бунақа ҳодиса юз бермаса керак! -дедим.-Бунинг устига Бугров жаноблари Совет даври битаётганини унутдиларми? Мени президиум эмас, сессия сайлаганини ҳам у кишига эслатиб қўймоқчиман. Бу киши ҳам бориб Маматов ёқамдан олди десин, ана ундан кейин балки масалани сессияга олиб чиқишар.\n-Бас, -деди раис. -Шунақа совуқ гапинг бошингга етади. Сенга ўхшаганлар билан девона бўлиш у ёқда турсин, жинни ҳам бўлади киши.\n“Ёппирай, девона билан жиннининг фарқи нима экан?”, – деб ўйладим мен. Авзойим бузилганини кўрган Мирзаолим ака Бугровга, “Бу гап сессияга чиқса шарманда бўламиз” деди ва жавобини кутмасдан менга:\n-Ўтир, болам,,- деб “гуп” этиб сўнди – Тилим бор, деб гапираверма. Боя мажлисдан олдин сени нега чақиргандим. Бундай тушунтириб бермайсанми, ўшанда. Ҳа, майли. Бирибир қарор қилишимиз керак. Қарор бундай: Вақтини топиб, масалани оқсоқолга етказиб қўйиш менга топширилсин. Бу хусусда Эркин Воҳидов менга ёрдамчи бўлсин. Тамом.\nУ кафтини-кафтига ишқаб, “қарс” этиб қўлларини бир-бирига урди-да “Келганларингиз учун раҳмат” ишорасини қилди.\nҲа, бу телеминиатюралар театри эмас, бутун бошли бир мамлакатнинг Олий кенгашидаги аҳвол эди. Миллион-миллион одамларнинг, халқнинг тақдири ана шуларнинг қўлида эди. Шунча воқеадан кейин ҳам улар корридорга чиқиб хахолаб кулишмоқда.\nМеннинг тирсагимдан кимдир ушлади. Қарасам вазир:\n-Дўстим, ҳаётингизни сақлаб қолдим. Мендан қарздорсиз. Ҳозир, ёлғондан бўлса-да бир тарсаки тортиб юборганди, десам, кетдингиз эди…\n-Раҳмат, тақсир, -деди мен. – Бу ер девонахона-ку?! Баъзан девонахонага соппа-соғлар ҳам тушади.\n-Фақат мен эмас, сиз ҳам соғсиз…,-деди у кулиб.\n-Икки киши бир-бирига қараб “соғсиз” дея хулосалаши ҳам девонахонадагина юз беради,- дея мен ҳам ҳазиллашдим.\n-Секин, секин, ука, ҳозир қайтадан чақириб қолишлари мумкин…,-деди раис жиддий оҳангда.\nЭртасига эрталаб келсам, “Мирзаолим ака касал бўлиб қолибди” дейишди. Ўшанда эътибор қилмагандим. Кейинчалик эшитдимки, Каримовнинг калтаги унинг бошида синибди. “Имкониятни қўлдан бой бердинг”, деб уни қаттиқ ҳақорат қилибди.\nИш шу билан битмади. Каримовнинг ўзи пул бериш учун баённома ёзганларнинг ҳар бирини чақириб гаплашди. Қўмита раислари эса имзо чекканлари учун сиқувга олиндилар. Охирида Каримов мени ҳам чақирди:\n-Биласизми, янги қонун бўйича эркин иш қилганларга фақат фойданинг беш фойизи қоладиган бўлади. Бутун пулларингиз давлатга ўтиб кетади. Топган-тутганларингиздан айрилиб қоласизлар.\n-Қайси қонун?-деб сўрадим мен.\n-Болалар тайёрлаяпти. Яқинда сессияга олиб чиқамиз, деди у совуққонлик билан.\n-Балки ўтмай қолар…\n-У ёғидан ташвиш чекманг… Сизга газета керак бўлса, мана менга айтинг, мен ҳукуматнинг ҳисобидан очиб бераман.\n-Олий Кенгашнинг ўз газетаси бўлиши керак, -дедим мен.\n-Ҳа, мана бунга қарши эмасман, Олий Кенгашники бўлсин, лекин шахсий пулга чиқадиган газета эмас. Олдин Матбуот ҳақидаги қонунни чиқариб олинг, кейин ижросини кўрамиз. Бунинг устига Олий Кенгаш ижро билан эмас, балки қонунчилк билан шуғулланиши керак.\nКейин пўписа қила бошлади Каримов:\n-Сиз одамлардан эҳтиёт бўлинг. Сизларга пул берамиз деганларни ҳам билиб олдик. Улар дорнинг тагидан қочган ўғри, муттаҳамлар. Ҳали уларнинг ҳаммасини дорнинг тагига қайтараман. Сиз тўғри йигитсиз. Улардан узоқ туринг. Бўлмаса сояси сизга ҳам тегади. Сайловчиларингиз Маматов етти минг сўмни қаердан топди, деб сўраб қолишлари ёки вазир мени урди деб айтиши ҳам мумкин. Сайловчилар сўрасалар ҳам тўғри қиладилар. Бечора халқ бир сўмга зор бўлиб турганда, сизларнинг ҳар бирингиз газета учун дея ўртага етти минг сўмдан ташласаларингиз, табиийки савол туғилади. Яхшиси Олий Кенгашнинг газетаси ҳақида ҳужжат тайёрланг, сессияга ўзим олиб чиқиб, тасдиқлатиб бераман …\nХуллас, “Юзма-Юз” ўқувчи билан юзма-юз бўлмасдан Каримовнинг зуғумига юзма-юз келди. Бу ҳақда Олий Кенгашда сўз очолмайдиган бўлиб қолдим. “Қўйинг шу гапни” дейдиган бўлишди. Чунки биз эркин матбуот қанчалик кераклигига ишонсак, Каримов ўз ўрнини мустаҳкамлаш учун эркин матбуотга йўл бермасликка шу қадар тиришарди ва бу воқеанинг орқасидан кўп одамни сарсон-саргардон қилди. Шу боис умидни Олий Кенгашнинг газетасига боғладим. Балки бу газетани мустақил минбарга айлантиришимиз мумкин, деб ана шу мумкинликнинг йўлларини қидира бошладик.\nАслида Каримов бизни қадамба-қадам синдираётган эди.У давлат ишлари билан эмас, кўпроқ ана шундай ишлар билан бевосита ўзи банд бўларди. Бу эса кўпчилкни чўчитиб қўймоқда эди. Бизни қўллаганларнинг аксарияти у ҳолда ҳам, бу ҳолда ҳам қаршимиздаги юҳонинг домига тушиб кетилажагини англамас эдилар. Балки англасаларда ташвишга қўшилиб нима қилдим, энди узоқ турганим яхши дегандек, ўзларини четга торта бошладилар. Яна бир ташвиш билан юзма-юз келиб қолишдан чўчишарди. Уларни ҳам тушуниш мумкин эди. Лекин демократ депутатлар озчилик бўлсакда, ҳали чекинишни хаёлга ҳам келтирмасдик. Бир эшик ёпилса, иккинчисини очишга уринардик.\n-Газета чиқаришнинг имконини топаолмасак, варақа чиқарамиз, фикрларимизни оддий қоғозга ёзиб тарқатамиз- дерди.\nFiled under: 1.BOSH SAHIFA, IAK, Uzbek |\n« Туркистон ташвиши Сатира: Нофизийдан нома (20) »


22 Сентябрь 11:59\nNUR-SULTAN. Kazinform - Бугун, 6 ноябр куни Лас-Вегасда мексикалик Сауль «Канело» Aльварес ва AҚШ вакили Калеб Плант ўртасидаги жангга бағишланган матбуот анжумани бўлиб ўтди, деб хабар беради Kazinform Sports.kzга таяниб.\nРақиблар кўз уриштириш маросимида жанжаллашиб қолишди. «Канело» рақибини итариб юборди ва у ҳам ўз навбатида зарба берди. Боксчилар ўртасида кичик уруш бўлиб ўтди, уни жамоа аъзолари олиб кетишди. Расмлардан Плант юзида чандиқ пайдо бўлганини кўришингиз мумкин.\n«Чандиқ менинг қуёшдан ҳимоя қиладиган кўзойнагим туфайлидир. Мен кўзойнак таққан эдим. Нима бўлса6 бўлди. Бу юздаги майда тирналиш «, - деди Калеб жароҳатлари ҳақида.\nЭслатиб ўтамиз, «Канело» ва Плант ўртасидаги жанг 6 ноябр куни Лас -Вегасда соат 09:15 да бошланади.\nФото: Amanda Westcott / Showtime


Азимжон Асқаров. Мусаввирнинг таваллуд куни - Фарғона.Ру ахборот агентлиги\n15:25 msk, 10 Июль 2020\n18.05.2011 08:31 msk\n2011 йил 17 май куни Қирғизистон пойтахти Бишкекда озодликдан умрбод маҳрум этилган таниқли журналист ва ҳуқуқ ҳимоячи Азимжон Асқаров мўйқаламига мансуб картиналарининг кўргазмаси очилди. Кўпчилик Азимжон Асқаровнинг профессионал рассомлиги ҳақида билмаган эканлар: у 1977 йилда Тошкентдаги Республика рассомлик билим юртини тамомлаган. Асқаров пейзаж ва портретлар яратади, у юзлаб тасвирий санъат асарларининг муаллифи. Уларда Фарғона водийси табиати, шаҳар ва қишлоқлар ҳаётини акс этувчи манзаралар тасвирланган.\nАзимжон Асқаровнинг рафиқаси унинг автопортрети билан. Григорий Михайлов фотоси, 2011 йил 17 май, Бишкек\nАзимжон Асқаровнинг турмуш ўртоғи Ҳадича рассом томонидан 1977 йилдан 1992 йилгача яратилган элликтача санъат асарларини Бишкекка олиб келди. Сешанба куни бўлиб ўтган матбуот анжуманида Ҳадича бўлажак турмуш ўртоғи билан Тошкентдаги рассомлик билим юртида танишганини сўзлаб берди. Уларнинг тўртта фарзанди бор. Бугун Азимжон Асқаров турмада ҳам мусаввирлик қилишда давом этмоқда.\nАзимжон Асқаров картинлари. Фото “Фарғона” АА\nҚирғизистоннинг таниқли ҳуқуқ ҳимоячилари Тўлеқан Исмаилова, Динара Оширахунова, Сардар Бағишбеков, Дмитрий Кабак, Гулшаир Абдирасулова ва бошқалар кўргазмани бориб кўрдилар. Кўргазмада “Справедливость” ҳуқуқ ҳимоя марказининг раҳбари Валентина Гриценко бугун турмага бориб Асқаров билан учрашганини, унинг Москва Хелсинки гуруҳи томонидан сиртдан мукофотлангани ҳақида маълум қилиб, “Инсон ҳуқуқларини ҳимоя қилишда жасорат кўрсатгани учун” ёрлиғини топширганини маълум қилди.\n2011 йил март ойида Асқаров People in Need (Муҳтожликдаги инсонлар) ҳуқуқ ҳимоя ҳамжамияти томонидан ҳар йили “инсон ҳуқуқлари ва демократия учун курашга салмоқли ҳисса қўшган”энг машҳур шахсларга топшириладиган нуфузли Homo Homini мукофотига лойиқ деб топилганди. Мукофот Прагада Азимжон Асқаровнинг ўғлига топширилди.\nАзимжон Асқаров 1996 йилдан бери ҳуқуқ ҳимоя фаолияти билан шуғулланиб келади. У Қирғизистондаги Жалолобод областида фаолият юритаётган “Справедливость” жамоатчилик ташкилотининг аъзоси. Бундан ташқари, Асқаров “Воздух” жамоатчилик ташкилотини тузган. Журналист сифатида Асқаров “Право для всех” ҳуқуқ ҳимоя бюллетенида ва “Голос свободы” (“Озодлик овози”) газетасида ўз мақолалари билан чиқиб турган. Инсон ҳуқуқлари бўйича Хелсинки Фонди дастурларида қатнашган (Польша).\n17 май куни Азимжон Асқаровнинг туғилган куни. “Фарғона” таҳририяти биз билан қисқа муддат ҳамкорлик қилган маҳкум ҳамкасбимиз Азимжон акани чин юракдан табриклаймиз, унга соғлиқ ва саломатлик, зиммасига тушган оғир синовларни енгиш учун сабр-бардош тилаб қоламиз.\nАзимжон Асқаров 2010 йил 15 сентябрь куни оммавий тартибсизликларда иштироки, ҳокимият вакилларининг қонуний талабларига бўйсунмасликка чақириқларда ҳамда зўрлик қўллаш йўли билан миллий адоват қўзғатишда айбдор деб топилиб умрбод қамоқ жазосига маҳкум этилган.\nАзимжон Асқаровнинг рафиқаси унинг автопортрети билан. Фото “Фарғона” АА\nМаҳаллий ва халқаро ҳуқуқ ҳимоячилар ҳамда Азимжон Асқаровнинг дўстлари суд адолатсиз ўтган ҳамда кўпроқ ҳуқуқ-тартибот идораларининг ҳуқуқ ҳимоячига нисбатан қасосга менгзаган деб ҳисобламоқдалар. Қайд этиш жоизки, Қирғизистон жанубидаги милиционерлар, прокурорлар ва судьялар анчадан бери Асқаровга нисбатан адоватли муносабатда бўлганлар. Жалолободлик ҳуқуқ ҳимоячи Бакиев даврида ҳам милиционерлар бошбошдоқлигининг қурбонларини ҳимоя қилгани боис маҳаллий “адлия” вакилларини ғазабини қўзғаб келган. Бугун у турмада, унинг иши эса республика Олий судида кўрилмоқда.\nАзимжон Асқаровнинг кўргазмаси Бишкекда, “Россия” бизнес марказида ўтказилмоқда. Манзил: Раззақов кўчаси, 19, 17 қават\nАзимжон Асқаров рафиқасининг портрети. Фото “Фарғона” АА


Ўзбекистон одам савдоси ва мажбурий меҳнатга қарши курашиш рейтингида ... - UzNews.uz\n2 июля, 11:38 771 0\nЎзбекистон одам савдоси ва мажбурий меҳнатга қарши курашиш рейтингида кўтарилди\nАҚШнинг бу борадаги 2021 йилги ҳисоботида Ўзбекистоннинг рейтинги кўтарилди.\nЎзбекистон одам савдоси ва мажбурий меҳнатга қарши курашиш бўйича АҚШнинг 2021 йилги ҳисоботида 2-гуруҳ махсус кузатув рўйхатидан 2-кузатув рўйхатига кўтарилди.\nБу йилги ҳисоботда Ўзбекистон ҳукуматининг пахта йиғим-теримида мажбурий меҳнатни олдини олиш, мажбурий меҳнатга қарши қонунлар бузилишини аниқлаш ҳамда қонунбузарларни жавобгарликка тортишга оид саъй-ҳаракатлари эътироф этилган.\nҚайд этилишича, 2020 йилда меҳнатни назорат қилиш, ҳуқуқни муҳофаза этиш ва фаолияти одам савдосига йўналтирилган фуқаролик жамияти институтлари кучайтирилди. Шунингдек, фуқаролар ҳам мажбурлашга қарши туриш ва турли ҳуқуқбузарликлар тўғрисида хабар бериш ҳуқуқларидан тобора бохабар бўлиб бормоқда.\n"Шу каби муҳим янгиликлар Давлат департаментининг Ўзбекистон рейтингини кўтариш тўғрисидаги қарорига асос бўлди. Шунингдек, АҚШ мажбурий меҳнатга барҳам бериш ва одам савдосига қарши курашишда Ўзбекистоннинг содиқ ҳамкори бўлиб қолади'', - дейилади хабарда.\n26 июля, 08:39 2320 1\n26 июля, 11:32 1090 0\n27 июля, 17:02 987 0\n26 июля, 13:01 938 1\n26 июля, 18:20 897 0\n26 июля, 20:33 842 0\n09 Июля, Пятница 4136 0\n09 Июля, Пятница 4268 0\n09 Июля, Пятница 4061 0\n06 Июля, Вторник 17633 3\n08 Июля, Четверг 13991 0\n02 Июля, Пятница 12193 0\n24 Июня, Четверг 6558 60\n24 Июня, Четверг 8540 3


Туркияда таҳсил олаётган ёшлар Ўзбекистонга қайтади | Azon.uz - Ахборот-таҳлилий портал\nТуркияда таҳсил олаётган ёшлар Ўзбекистонга қайтади\n21:00 09.03.2019 2748\nҚўқон давлат педагогика институти ректори А.Эминов бошчилигидаги мамлакатимиз делегацияси амалий ташриф билан Туркияда бўлди. Бу ҳақда Ўзбекистон Республикаси Олий ва ўрта махсус таълим вазирлиги матбуот хизмати хабар берди, дейди ЎзА.\nХабарда қайд этилишича, ташриф давомида Қўқон давлат педагогика институти делегацияси Туркиянинг Карабюк вилоятида бўлиб, таълим соҳасидаги ҳамкорлик бўйича қатор музокара ва учрашувлар ўтказди. Ташриф доирасида мамлакатимиз вакиллари Корабюк университетида бўлиб, бу ерда таҳсил олаётган ўзбекистонлик талаблар билан учрашди.\nМулоқот чоғида ёшларга юртимизда амалга оширилаётган кенг кўламли ислоҳотлар ҳақида маълумот берилди. Ўз навбатида, Туркияда таҳсил олаётган юртимиз ёшлари мамлакатимизда Президентимиз ташаббуслари билан кенг қулоч ёзган ўзгаришларга хайрихоҳ экани, ушбу жараёнларда фаол иштирок этиш истагида эканликларини билдирган.\n– Ўзбекистонга қайтгач, меҳнат фаолиятимиз чоғида бу ерда олган билим ва кўникмаларимиз асқатади, – дейди талабалардан бири.\nТашриф якуни бўйича Қўқон давлат педагогика институти билан Корабюк университети ўртасида ҳамкорлик бўйича меморандум имзоланди. Келишув доирасида профессор-ўқитувчилар ва талабалар алмашинуви, илм-фан тараққиёти ва ютуқларини амалиётга жорий этишдаги алоқаларни фаоллаштириш кўзда тутилган.\n16:30 16.09.2019 280\n11:35 16.09.2019 1907\n17:35 13.09.2019 338\n12:35 10.09.2019 1489\n14:55 04.09.2019 577\nТуркияга 7 ойда қарийб 25 млн хорижлик келди\n17:30 29.08.2019 263


Галстук тақиш одати қандай пайдо бўлган?\nЭркаклар гардеробининг ажралмас қисмига айланиб улгурган аксессуар – галстукнинг пайдо бўлиши билан боғлиқ бир қанча тахминлар мавжуд.\nГалстукни эслатувчи аксессуарнинг илк шакллари Қадимги Мисрда учрагани тахмин қилинади. Тўғри геометрик шаклдаги мато парчасини Қадимги Миср аҳолисининг баъзи вакиллари бўйни ва елкасига ташлаб қўйган. Бу – шахснинг жамиятда муайян ижтимой мавқега эгалигини англатиб турган.\nҚадимги Хитойнинг Син сулоласи вакили Шихуан Дининг қабрида 40 мингдан зиёд сопол аскар ҳайкалчалари топилган. Бу аскарларнинг бўйнида галстукни эслатувчи кенг энли боғичлар борлигини кўриш мумкин.\nМанбаларга кўра, Қадимги Хитойда ҳарбийларнинг оддий аҳоли вакилларидан ажралиб туриши учун бундай атрибутдан фойдаланилган.\nАммо Қадимги Хитойда ҳам, Қадимги Мисрда ҳам фойдаланилган бўйинбоғлар бугунги галстукдан фарқланиб, асосий жиҳати – тугун қисми бўлмаган.\nБўйинга мато парчасини боғлаш анъанаси Рим легионерларидан қолган деган қараш ҳам мавжуд. Римнинг Траян колоннаси легионерлари бўйинларига мато бўлаги – фаскалиани боғлаб юришгани манбаларда айтилади, бундан мақсад – металл совут ҳошиялари аскарнинг бўйин қисмига жароҳат етказишининг олдини олиш эди.\nМинтақада галстукнинг илк прототипи 1635 йилда пайдо бўлган.\nФранция қўшинлари таркибида бўлган хорватлар Усмонли турклар империяси билан бўлган тўқнашувда ғалаба қозонгач, Парижга тантанали марш билан кириб келишади. Хорват офицерлари ёрқин ранглардаги матоларни бўйинларига боғлаб олишган бўлиб, бу парижликларнинг диққатини дарҳол тортади. Французлар хорватлардан бу нималигини сўраб мурожаат қилганда, хорватлар кимлигимизни сўрашяпти, деб ўйлаб, хорват (croates) деб жавоб беришади. Натижада бўйинга боғланадиган мато Европа тилларига «крават» тарзида кириб келади.\nФранцуз қироли Людовик XIV ҳам бу атрибутга қизиқиб қолади ва ўзи ҳам шойи мато парчасини бўйнига боғлаб юришни одат қилади, кўплаб французлар ҳам қиролга тақлид қила бошлашади.\n19-асрнинг иккинчи ярмига келиб, қайрилма ёқали эркаклар кўйлаги ҳам урфга кира бошлайди. Шундан сўнг бўйинбоғни ёқа остидан ўтказиб, узун тил қисмини пастга тушириб қўйиш одатга айланади.\nШу даврга келиб, галстук рус ўлкасига ҳам кириб келади. Новаторлиги билан танилган император Пётр I ҳатто галстук тақиб юриш мажбурияти бўйича махсус қарор ҳам чиқарган. Аммо бу боярлар томонидан хушланмай қабул қилинади, чунки галстук анъанавий рус кийимлари билан мос келмасди. Шунинг учун уни ёқтирмасдан «сиртмоқ», «илон» деган салбий бўёқдор сўзлар билан аташган.\nРус ўлкасида галстукнинг оммалашиши ёзувчи Александр Пушкин сабабли юз беради – у энли бўйинбоғ боғлаб юришни яхши кўрарди.\nЕвропада эса галстукнинг кенг аҳоли орасида оммалашиши Лорд Байрон билан боғлиқ. У галстукни бўш қилиб, бўйинни қисмайдиган тарзда тақишни яхши кўрарди. Шу билан боғлиқ равишда, галстукни бўш қилиб боғлаш «аля байрон» деб ном олади.\nЯна бир европалик адиб Оноре де Бальзак ҳам галстук тақишни яхши кўрган, у ҳатто «Галстук тақиш санъати» номли китоб ёзади. Унда бўйинбоғларнинг турлари батафсил тушунтирилган, уни боғлашнинг турли шакллари кўрсатилган.\nГалстукнинг бугунги замонавий кўриниши 1924 йилда муомалага киради. Америкалик тадбиркор Жесси Лангсдорф замонавий шаклдаги галстукни бичади ва уни ўз номига патентлайди. Лангсдорф аввалгидан фарқли равишда галстукни бир эмас, балки уч бўлак матодан тикади, бу орқали галстукни узоқ вақт тақиб турганда ҳам ўз шаклини йўқотмаслигига эришилади.


Миллионлаб хитойликнинг карантинга олинишига вируснинг янги мутацияси сабаб бўлиши мумкин – Bloomberg | Qalampir.uz\nМиллионлаб хитойликнинг карантинга олинишига вируснинг янги мутацияси сабаб бўлиши мумкин – Bloomberg\nСаломатлик\t21 Май 13:16 5695\nАввалроқ, Хитойнинг шимоли-шарқида 108 миллиондан зиёд одам карантинга олингани ҳақида хабар берилган эди. Хитойлик шифокорлар, мамлакатнинг ушбу минтақасидаги касалланганларда аниқланаётган вирус, Ухандага аниқланган дастлабки вирусдан фарқ қилишини таъкидлашмоқда. Бу ҳақда кеча, 20 май куни “Bloomberg“ нашри хабар қилди.\nМутацияга учраган деб ҳисобланаётган вируснинг хавфли томони шундаки, унинг яширин даври аввалгисиникидан кўра 1-2 ҳафтага узоқроқ. Бунда вирус юқтириб олганда касаллик аломатлари 14-28 кун оролиғида маълум бўлади.\n“Касалланган беморларда ҳеч қандай аломатлар аниқланмаслиги вирусни янада кенгроқ тарқалишига имкон беради“, дейди юқори малакали шифокор Цю Хайбо,\nАммо маълумотлар шуни кўрсатадики, вируснинг қандай пайдо бўлиши борасида аниқ бўлмаган ноаниқликлар ҳукуматларнинг касаллик тарқалишини тўхтатиш ва иқтисодиётини қайта жонлантириш бўйича ҳаракатларига тўсқинлик қилмоқда. Хитой глобал миқёсда касалликни аниқлаш ва синовдан ўтказишнинг энг кенг қамровли режимларидан бирига эга. Шу имконияти билан бирга касалликни янги авж олишини сақлаб қолиш учун курашмоқда.\nЦюнинг таъкидлашича, шифокорлар шимоли-шарқий ҳудуддаги беморларнинг асосан ўпкалари зарар кўраётганини пайқашган. Ухандаги беморларда эса юрак, буйрак ва ичак сингари аъзолар зарарланиши қайд этилар эди.\n“Расмийларнинг фикрига кўра, вирус Россияда мутацияга учраган. Генетик кетма-кетлик шимоли-шарқий минтақа ва Россиядаги ҳолатлар ўртасида мосликни кўрсатди“, дейди Цю.\nШимолий-шарқий провинсияларда қатор карантин чекловлари қайта ўрнатилди. Хусусан, йўлларнинг ёпилиши, поездлар қатновининг тўхтатилиши, мактабларнинг ёпилиши ва тураржой биноларининг изоляцияси шулар жумласидандир.\n“Одамлар вирусни авжи ўтди, деб ўйламасликлари ва ўзларини ҳимоя қилишда давом этишлари керак. Эпидемия узоқ вақт давом этиши мумкин“, дейди юқумли касалликлар бўйича катта шифокор Ву Аньхуа.\nХитой Коронавирус Мутация\n25 Май 16:12 43335\n26 Май 14:40 40360\n25 Май 23:18 38387\n26 Май 09:01 27790\n27 Май 20:39 26442


07:54 / 10.12.2016\nАҚШнинг сайланган президенти Дональд Трамп сайловлардан кейинги илк кунларда ўзининг бир неча компаниясини ёпган. Улар орасида Саудия Арабистон билан боғлиқ бўлган 4та компания ҳам бор, деб хабар қилмоқда Associated Press.\nТаъкидланишича, Трамп АҚШ президентлиги даврида жиддий келишмовчиликка бормаслик учун шундай чорага қўл урган.\nTrump Organization компанияси бош ҳуқуқшуноси Алан Гартен компаниялар ёпилганини тасдиқлаб, буни «мунтазам тозалаш» ишлари деб атаган. Шу билан бирга, Трампнинг Саудия Арабистони билан боғлиқ ҳеч қандай бизнеси йўқлигини айтган.\nҲозирда, Дональд Трамп ҳар ҳафта АҚШ разведка хизмати ҳисоботини олаётгани аввал хабар қилинган эди.


Мартдаги тестда қозоғистонлик битирувчиларнинг 70% дан ортиғи энг юқори балл тўплаган\n8 Апрель 11:13\nNUR-SULTAN. Kazinform – Март ойидаги миллий ягона тест синовларида абитуриентларнинг 70 фоиздан ортиғи чегара балл тўплади, бу ўтган йилга нисбатан 6 фоизга кўпдир. Ўртача баллга келсак, у деярли 69 баллни ташкил этди. Максимал балл – 135 балл, деб хабар беради Kazinform ҚР Таълим ва фан вазирлиги матбуот хизматига таяниб.\nМарт ойидаги миллий ягона тест синовларида жами 105 мингга яқин киши иштирок этди. Шундан 78,2 фоиз битирувчилар қозоқ тили, 21,7 фоизи рус тили, 0,2 фоизи инглиз тилидан тест синовларидан ўтган. 72 нафар имтиҳон топширувчи 130 дан юқори балл тўплади.\nМарт ойидаги миллий ягона тестда 211 нафар алоҳида таълимга муҳтож болалар иштирок этди. Ўтган йили ушбу даврда кўриш, эшитиш ва таянч-ҳаракат аъзолари фаолияти бузилган 35 нафар абитуриент тестдан ўтказилди.\nҚайд этиш жоизки, жорий йилда биринчи марта алоҳида эҳтиёжли битирувчиларга тест топшириқларини бажариш учун асосий 240 дақиқадан ташқари яна 40 дақиқа қўшимча вақт берилди.\nПрофил фанларининг энг машҳур комбинацияси «Математика-Физика» ва «Химия-Биология»дир. Ушбу фанлар мос равишда 27% ва 19% иштирокчилар томонидан танланади. Энг кам «Кимё-физика» (0,12%) комбинациясига берилади.


Қатъий белгиланган солиқ тўловчи ЯТТ томонидан олинган молиявий ёрдам суммасидан солиқ тўланадими ёки йўқми?\nЯТТ чакана савдо фаолияти билан шуғулланади. Ўз фаолияти давомида бошқа бир юридик шахсдан қайтариб бермаслик шарти билан беғараз молиявий ёрдам олган.\nЯкка тартибдаги тадбиркорлар (ЯТТ) қатъий белгиланган солиқ тўловчилари ҳисобланади (СКнинг 370-мод.).\nҚатъий белгиланган солиқ бўйича солиқ солинадиган объект бўлиб белгиланган фаолият турини тавсифловчи физик кўрсаткичлар ҳисобланади. Солиқ солинадиган база эса физик кўрсаткичларнинг сонидан келиб чиққан ҳолда белгиланади (СКнинг 372-мод.).\nДемак, ЯТТ учун текинга олинган мол-мулк (шу жумладан беғараз олинган молиявий маблағлар) якка тартибдаги тадбиркорлик фаолиятидан олинган даромад сифати қаралмайди ва уларни суммасидан солиқларни тўлаш солиқ қонунчилигида кўзда тутилмаган.\nЯТТ ўз фаолиятини муайян муддатга тўхтатиши мумкин. Бунда ЯТТ ҳисобга олиш жойидаги давлат солиқ хизмати органига фаолияти вақтинча тўхтатилганлиги тўғрисида белгиланган шаклда ахборот тақдим этади ва ЯТТ ўз фаолиятини амалга оширмайдиган давр учун қатъий белгиланган солиқни тўламайди (СКнинг 373-мод.).\nАгарда, ЯТТ ўз фаолиятини тўхтатиб турган даврда бошқа бир юридик шахсдан қайтариб бермаслик шарти билан беғараз молиявий ёрдам олган бўлса, бу ҳолатда юридик шахсдан текинга олинган мол-мулк ЯТТ учун жисмоний шахснинг моддий наф тарзидаги даромад сифатида қаралади (СКнинг 177-мод.). Бунда текинга олинган мол-мулк суммасидан жисмоний шахсларнинг даромадларига солинадиган солиқ тўлов манбаида ҳисоблаб чиқарилади ёки декларация асосида солиққа тортилади (СКнинг 184, 189-мод.).


Қидирувдаги шахсдан 22,8 млн. сўм алимент ундирилди - Zamin.uz\nҚидирувдаги шахсдан 22,8 млн. сўм алимент ундирилди\nҚўштепа туманида яшовчи Р.Мадрахимов икки нафар фарзандини тирик етим қилишдан ташқари уларнинг яшаши учун 18,0 млн. сўм алимент пулини ҳам тўламаган.\nБюронинг Қўштепа туман бўлими томонидан қарздор отага Ўзбекитон Республикаси МЖтКнинг 47-4-моддасига асосан тегишли маъмурий чора кўрилиб, 15 сутка қамоқ жазосини ўтаб чиққач ҳам аҳвол ўзгармаган. Боз устига, яшаш манзилини ҳам ўзгартириб олган.\nБюронинг қидирув шўъбаси ходимлари томонидан 2 ойдан ортиқ вақт давомида қидирув тадбирлари олиб борилган, натижада қарздор Фарғона шаҳар, Янги аср кўчаси, 190-уй, 71-хонадонда яшаб келаётганлиги аниқланиб ушланган.\nЎзбекистон Республикаси ЖКнинг 122-моддаси билан жиноят иши қўзғатилиши мумкинлиги ҳақида хабардор бўлгач, қарздор “ота” 22 млн. 800 минг сўм алимент пулини 2021 йил 1 май кунига қадар тўлиқ тўлаб беришга мажбур бўлган. “Замин” янгиликларини “Twitter”да кузатиб боринг\nЯнгиликлар » Жамият » Қидирувдаги шахсдан 22,8 млн. сўм алимент ундирилди


«Қиз қувди» ўйини асосида шоу - Номадлар,Турклар,Қозоқ одатлари ва анъаналари,Қозоғистон табиати\n#Одри Хубесе #Карвонсарой #Туркистон #Қиз қувди\n«Қиз қувди» - қозоқ халқининг қадимий анъанавий ўйини. Одатдагидан бошқача беллашув иштирокчиларнинг чавандозлик санъатини намойиш этади. Қозоғистон ва Франция каскадёрлари иштирокида ташкил қилинган чавандозлар шоуси ташкилотчилари ана шу беллашувни асос сифатида танлаб олди. Туркистондаги «Карвонсарой» аренасида бир ярим соатлик тенги йўқ томоша давомида жуда мураккаб отлиқ трюклар намойиш қилинади. «Қиз қувди» ёруғлик шоуси ва театрлаштирилган томошани ҳам ўз ичига олган. Унда асосий ўрин француз қизи Одри Хубесега ажратилган. Масъулиятли вазифа учун бу қиз бежиз танланмаган. У Франция от спорти олий мактаби мутахассиси. Кўчманчилар маданиятига ёшлигидан қизиқиб келади.\nОдри Хубесе, каскадёр, Франция:\n- Биз Қозоғистонга илк марта 26 февраль куни етиб келдик. Қозоғистонлик каскадёрлар ва мутахассислар билан бирга, жамоа бўлиб ишлаш туфайли, бир ой ичида шоуни тайёрладик. Мен илк марта отга минганимда атиги 2,5 ёшда бўлганман. Шундан буён бу ишга меҳр қўйганман. Қозоғистонга келишдан аввал кўп нарсаларни ўқиб чиқдим, «Қиз қувди» ҳақида маълумот тўпладим. Афсуски, инглизча ва французча саҳифаларда бу ҳақда маълумот кам. Бу ерга келгач, мамлакат тарихи, анъаналари ва ўзига хослигини чуқур ўргандим.\nОт эгарида ўтириб, мураккаб трюкларни бажариш осон эмас. Лекин Одри ўзининг профессионаллигини намойиш этди, оммавий шоу учун яхши тайёрланди. Ҳозир қиз қозоғистонлик от спорти усталари билан тенгма-тенг ишлаётганидан мамнун. Айни вақтда у Буюк дашт кўчманчилари бой маданиятини оммалаштиряпти.\nAshyq ёрдамида аҳолига хизмат кўрсатиш марказига бориш мумкин\nИлон Маскка Қозоғистонда завод қуриш таклиф этилди\nТуркистон – турк дунёси пойтахти


ФАРЗАНД ОНАСИГА ҚАЙТАРИЛДИ – Фарғона ҳақиқати\nФАРЗАНД ОНАСИГА ҚАЙТАРИЛДИ\nBy ferpravda.uz 23.04.2021\nУлар тўкис ва бахтли оила эдилар\nОила боши бетоб бўлиб, бу ёруғ дунё билан хайрлашди. Аёл ўзини тамоман йўқотиб қўйди. Дафн маросимлари давомида соғлиги ёмонлашиб, шифохонага тушиб қолди. Даволанди, ўзи билан ўзи овора бўлди. Айрилиқдан фақат у эмас, кичик қалблар ҳам дард тортаётганлигини унутди. Шу синовли лаҳзаларда гўдакларга эътибор ва парвариш ҳаводек зарур эди…\nШифохонадан қайтга-нида, ўғил фарзанди руҳиятида катта ўзгаришлар содир бўлганди. У аввалгидек она бағрига чопқиллаб келмас, кўзларига меҳрли боқмасди. Бувиси ва амакисининг ёнидан келмасди. Онанинг юраги баттар эзилди. Менга қарши қайрашган, деган гумон билан болани қизғона бошлади. Келишмовчиликлар, аччиқ гаплар кучайди. Энди икки томонга бўлинган яқинлар болани талашишга тушиб кетишди. Аёл иродасизлик қилиб, ота-онасини чақирди.\nЎғлини олиб кетиб бирга яшамоқчи бўлганида қайнонаси “Чақалоқлигидан қарадим, ўлган ўғлим ўрнини босади, ўзим ғамхўрлик қиламан” деб болани бермади. Вояга етмаган фарзанднинг онаси Х.Нишонова (исми, фамилияси ўзгартирилган) ҳолат бўйича судга даъво аризаси киритди.\nФуқаролик ишлари бўйича Фарғона туманлараро суди даъвогар ва жавобгарлар иштирокида барча ҳолатларни ўрганиб чиқди.\nЎзбекистон Республикаси Оила Кодексига асосан ота-она ўз болаларининг тарбияси ва камолоти учун жавобгарлиги ҳамда болаларини тарбиялашда бошқа барча шахсларга нисбатан устун ҳуқуққа эгалиги, бола ўз синглиси билан бирга вояга етиши каби сабаб-лар ўрганилди. Х.Нишонованинг даъво аризаси қаноатлантирилди. Фарзандни онаси қарамоғига қайтариш ҳақида қарор қабул қилинди.\nФуқаролик ишлари бўйича Фарғона туманлараро судининг судьяси.\nЁш тадбиркор – давлатга кўмакчи\nТОМЧИЛАТИБ СУFОРИШ УЧУН ШЛАНГЛАР


Наманган туманидаги “DAVRONBEK ULUG'BEK YULDUZI” масъулияти чекланган жамияти (СТИР: 206790038) Наманган туманидаги “AL BAROKAT FAYZ” масъулияти чекланган жамияти (СТИР: 306093592) таркибига бирлаштириб юборилаётганлиги билдирилади.\nНаманган шаҳридаги “NAM ELEKTR APARAT” хусусий корхонаси (СТИР: 300767414) мулкчилик шакли ўзгартирилиб, “NAM ELEKTR APARAT” масъулияти чекланган жамиятига айлантирилганлиги билдирилади.\nНаманган шаҳридаги “ZAMIN-AGRO-SAVDO INVEST” масъулияти чекланган жамияти (СТИР: 302133971) Устав фонди 115 218 034 сўмдан 68 218 034 сўмга камайтирилиб, 47 000 000 сўм этиб белгиланганлиги билдирилади.\nНаманган шаҳридаги “METROLOG O'LCHASH VOSITALARINI TAMIRLASH” хусусий корхонаси (СТИР: 305945877) номи ва ташкилий ҳуқуқий-мулкчилик ўзгартирилиб, “NAMANGAN MICRO STANDART SERVIS” масъулияти чекланган жамиятига айлантирилаётганлиги билдирилади.\nНаманган шаҳридаги “POLYANKA VEDUSHAYA K ZNANIYAM” нодавлат таълим муассасаси (СТИР: 303472692) мулкчилик шакли ўзгартирилиб, “POLYANKA VEDUSHAYA K ZNANIYAM” масъулияти чекланган жамиятига айлантирилганлиги билдирилади.


Шаҳзода Матчоновадан Зарина Низомиддиновагача: Турмуши бир йилга ҳам бормай ажрашган шоу-бизнес вакиллари - 15 Ноября 2021 - www.SheJoT.CoM\niphone, joannace2, rosellakc1, rebekahxt18, loisbd11, tashaat18, ernestinexk16, zelmalg2, jeniferma60\nГлавная » 2021 » Ноябрь » 15 » Шаҳзода Матчоновадан Зарина Низомиддиновагача: Турмуши бир йилга ҳам бормай ажрашган шоу-бизнес вакиллари\nЎзбек шоу-бизнеси вакилларининг шахсий ҳаёти ҳар доим ҳам яхши давом этмайди ва санъат оламининг шундай вакиллари борки, уларнинг турмуши бир йилга ҳам бoрмай якунланган. Қуйида «PEOPLE» бу ҳақда маълумот берди.\nМуқаддас Саъдуллаева ва Санжар Ғаниев\nМашҳур актриса Муқаддас Саъдуллаева Йигитали Мамажонов билан бахтли ҳаёт кечиришидан олдин биринчи турмушини омадсиз якунлаган. Актриса 2014-йил ноябрь ойида Санжар Ғаниев билан турмуш қуради вa орадан олти ой ҳам ўтмай ажрашади. Муқаддас Саъдуллаеванинг биринчи турмушидан Саъдия исмли қизи бор.\n«Мени қадрламаган одамлардан қочгим келди. Руҳан толиқдим, юрагим ураётганини сезмагандек эдим. Яратгандан мени ўз бахтимга етаклашини сўрадим. Шундай кунларимда фақатгина қизим менга таскин бўла олди», — дейди актриса.\nМуқаддас Саъдуллаева ҳаётини янгидан бошлашга, ўтмишини ортда қолдиришга қарор қилди ва 2018-йилда актёр Йигитали Мамажонов билан турмуш қурди. Ҳозирда бахтли жуфтлик уч нафар фарзандни: Саъдия ва Хадича исмли қизларни ҳамда ўғли Абубакрни тарбия қилмоқда.\nЗоҳид Ризқиев ва Камола Ортиқова\n«Уммон» гуруҳининг собиқ аъзоси Зоҳид Ризқиев ва қўшиқчи Камола Ортиқованинг никоҳ тўйлари ўтган йилнинг октябрь ойида бўлиб ўтган эди. Улар турмуш қуришдан олдин 12 йил давомида бир-бирларини ёқтирган. Бироқ, oктябрь ойининг охирида Камола Ортиқова мухлисларига оиласидаги муаммолар ҳақида гапирди. Камола Ортиқованинг айтган гапларига кўра, ҳозир бирга яшамаётган жуфтликнинг ажрашиши аниқ бўлган. Бироқ санъат оламининг икки таниқли вакили ҳам нима сабабдан ажрашаётганини маълум қилмаган, шунингдек, Камола Ортиқова Зоҳид Ризқиев билан қайта ярашмаслигини билдриган. Қизиғи шундаки, Камола Ортиқова тўйларининг бир йиллик юбилейига бир ҳафта қолганида ажрашаётганини маълум қилган.\nМилена Мадмусаева ва Абдуҳамид Халилов\nOпера ва эстрада хонандаси Милена Мадмусаева «Оазис» гуруҳи продюссери Абдуҳамид Халиловга 2016 йилнинг баҳорида турмушга чиқди. Орадан бир йил ўтиб уларнинг оиласида қиз фарзанд дунёга келди. Милена Мадмусаеванинг маълум қилишича, улар атиги 10 ой бирга яшаган ва оилада унга кўрсатилган муносабатдан сўнг ажрашишга қарор қилган.\n«Келинлик вақтимда қайнонам энди ота-онангни унутасан деб телефонимни олиб қўйди. Ҳар жума куни эримнинг олдида ота-онам билан икки дақиқа телефонда гаплашишга рухсат бериларди. Қайнонам нега менга бунақа муносабатда бўлган билмайман. Йиғлаганимда эса у: ‘Бўлди, мен ҳам келин бўлганман, ўзи шунақа бўлади. Ота-онангизни унутинг, улардан воз кечинг’,— дерди. Шулардан кейин сабрим етмади»,— дейди хонанда.\nКамила Гимандинова ва Фаррух Ҳабибуллаев\nКамила Гимандинова Фарруҳ Ҳабибуллаев билан 2020 йил март ойида турмуш қурди. Бироқ орадан олти ой ўтгач улар ажрашишга қарор қилди. Шу йилнинг июнь ойида актриса Камила Гимандинова Эйлин исмли қизнинг онаси бўлди. Фарзанди туфайли ярашиб олган жуфтлик орадан бироз вақт ўтмай яна ажрашганини маълум қилди.\nАктриса Зарина Низомиддинова\nЎзбек кино оламида ўз ўрнига эга бўлган актриса Зарина Низомиддинова биринчи турмушидан ажрашганидан сўнг иккинчи бор режиссёр билан турмуш қурди. Унинг бу турмуши бир йилга ҳам бормаган. Боиси, тўйдан олдин актрисага катта ваъдалар берган режиссёр кейинчалик унга берган ҳеч бир ваъдасини бажара олмаган ва шу туфайли улар ажрашган. Актриса ҳозирда икки нафар ўғил фарзандни тарбия қилмоқда.\nМашҳур актриса Шаҳзода Матчонова футболчи билан турмуш қурган. Кўпчиликнинг наздида улар бахтли ҳаёт кечираётгандек туюлган аммо Шаҳзода Матчонова бу вақтда аллақачон турмуш ўртоғи билан ажрашиб бўлганини маълум қилган. Актриса ҳозирда иккинчи бор турмуш қурган ва бахтли ҳаёт кечирмоқда.\nЙигитали Мамажонов ва Нигина\nАктёр Йигитали Мамажонов Муқаддас Саъдуллаева билан турмуш қурмасдан олдин икки маротаба оила қурган. Биринчи рафиқаси таниқли хонанда Райхон билан уч йил давомида бирга ҳаёт кечирган бўлса-да, иккинчи рафиқаси қозоғистонлик ўзбек миллатига мансуб Нигина исмли қиз билан бир йилдан сал кўпроқ вақт яшаган. Йигитали Мамажонов Нигинага 2017-йилнинг июнь ойида уйланган ва актёрнинг у билан турмушидан бир нафар қиз фарзанди бор. Йигитали Мамажонов яқинда берган интервьюларининг бирида «Мен оилавий муносабатларда жуда қаттиққўлман, Нигина менинг талабларимни бажара олмади. Мен уни бирор иш қилиши учун мажбурлай олмасдим, шунинг учун ажрашишга қарор қилдик», — дейди.\nКатегория: SHOU BIZNES YANGILIKLARI / ШОУ БИЗНЕС ЯНГИЛИКЛАРИ | Просмотров: 30 | Добавил: iphone | Теги: #uznews, #xabarlar, #Yangilik, #Yangiliklar, #новости, #habarlar, #ahborot, #newsuz, #news | Рейтинг: 0.0/0\nЗамонавий пардоз воситалари нимаси билан зарарли?\nUZOQ UMR SIRI NIMADA?\nOg`iz hidini yo`qotish.


Ёш фирибгар бўш қутилар ёрдамида Apple’ни миллион долларга туширди! - Terabayt.Uz\nЁш фирибгар бўш қутилар ёрдамида Apple’ни миллион долларга туширди!\nЙирик технологик компаниялар ҳам фирибгарлик қурбони бўлиб қолаётгани ҳақидаги хабарларга дуч келиб турамиз. Қизиғи – ушбу жиноятларни амалга ошираётганларнинг аксарияти ёшлар бўлиб, фирибгарликнинг антиқа схемаларини ўйлаб топишади.\nАҚШда айнан купертинолик гигантга нисбатан қилинган яна бир фирибгарлик фош этилди. Мичиган штатида яшовчи 25 яшар Ван-Сейла Морк (Van-Seyla Mork) бўш қутилар ёрдамида Apple’дан пул ундириш йўлини топган.\nМорк компаниянинг онлайн-дўконидан турли товарларни харид қилган кишиларнинг маълумотлар базасига кириш йўлини топган. Кейин эса қўллаб-қувватлаш хизматига бир неча бор мурожаат этган. Бунда у ҳар гал ўзини харидорлардан бирининг номи билан таништириб, буюртма қилинган товар ўрнига бўш қути келганини айтган. Исбот сифатида у ичи очилган бўш қадоқ суратларини тақдим этган. Apple ишончни йўқотмаслик учун унга ўша товар пулини қайтариб берган, Морк эса бу маблағларни ҳар гал турли банк ҳисобларига туширган.\nНиҳоят, мазкур фирибгарлик схемаси фош этилган ва Ван-Сейла Морк компанияга жами бир миллион доллар атрофида зиён етказгани аниқланган. Энди унга 250 минг долларлик жарима ҳамда 20 йиллик қамоқ жазоси тайинланадиган бўлиб турибди. Ҳозирча айбини бўйнига олгани сабабли уни гаров эвазига озодликка чиқаришган, якуний ҳукм эса 21 октябрда ўқилиши кутилмоқда.\nЎҚИНГ: Самарқандда 60 яшар кибер жиноятчига ҳукм ўқилди (+видео)\n#Apple #фирибгарлик #жиноятчилик


Тадбиркорнинг ташаббуси – Сурхон тонги\nБош саҳифа / Жамият / Тадбиркорнинг ташаббуси\nНоябр 10, 2019\tЖамият Изоҳ қолдириш 369 Кўрилди\nБойсун туманидаги “Меҳробод” маҳалласида тадбиркор Собир Хурсандов аҳолининг оғирини енгил қилиш мақсадида янги оилавий мактабгача таълим муассасасини очди.\nБоғчага борган бола бошқа тенгдошларига нисбатан интеллектуал салоҳияти ривожланган бўлади. Чунки йиллар давомида боғча опалари ва тарбиячилардан расм солиш, қўшиқ айтиш, шеър ёдлаш, санаш, ёзиш-чизишни, хорижий тиллардан бирини ўрганади. Демакки, мактабга биринчи синфга борганда боғча кўрмаган болаларга нисбатан дарсларни яхши ўзлаштиради. Шунинг учун ҳам ҳар бир ота-она фарзандини боғчага беришдан манфаатдор. Тумандаги Авлод ва Сариосиё қишлоқлари аҳолиси боғча йўқлигидан қийналишарди. Собир Хурсандов эса ана шу муаммони ҳал қилишга киришди.\n— Вазирлар Маҳкамасининг 595-сонли қарори билан танишдим. Мактабгача таълим муассасаларининг тасдиқланган низомини ўргандим, менга маъқул келди. Жорий йил июнь ойида якка тартибдаги тадбиркор сифатида рўйхатдан ўтиб, туман мактабгача таълим бўлимига ариза бердим. Вазирлик билан битим тузилди. Туман ҳокимининг қарори чиқди. — дейди Собир Хурсандов. — Октябрь ойи бошидан оилавий боғчанинг тантанали очилиш маросими бўлди. Унда туман ҳокими А.Жўраев, жамоатчилик вакиллари, ҳуқуқни муҳофаза қилувчи органлар ходимлари ҳамда туман имом-хатиби иштирок этиб, самимий тилаклар билдиришди.\nТадбиркорнинг 8 хонали уйи, 10 сотих томорқаси бор. Ҳеч бўлмаганда оила аъзоларини фойдали иш билан таъминлаш масаласини анча вақтдан буён ўйлаб юрарди. Ниҳоят, қарорини оила аъзоларига маълум қилди. Улар ҳам бир овоздан маъқуллашди. Шахсий маблағи эвазига хоналарни боғчага мослаб қайта таъмирдан чиқарди. Кичкинтойлар учун ҳовуз қурдирди. Мактабгача таълим муассасасида болалар тарбияси ва парвариши учун нима лозим бўлса, ҳаммасини ҳозирлади. Натижада, қизи Маржона, келини Зайнура ва Латофат, турмуш ўртоғи Самия опа доимий ишли бўлишди. Бундан ташқари, олий маълумотли Шарифа Хурсандова кичкинтойлар билан турли машғулотлар олиб борувчи мураббий сифатида фаолият юритмоқда. Қўл жанги бўйича Ўзбекистон чемпиони Фарангиз Сайфиддинова кичкинтойлар билан спорт машғулотларини олиб боради.\n— Иккала қишлоғимизда 2 та мактаб бор. Унда кўплаб ўқитувчи аёллар ёшларга таълим-тарбия беришади. Муаллималар, шифокорлар, ёш фарзандини уйда қолдириб кетгани учун иши тугагунча хаёли уйида, боласида бўлади, — дейди Сариосиё қишлоғида яшовчи тадбиркор Озода Тошқулова. — Собиржон барака топсин, жуда хайрли ишни амалга оширди. Эндиликда ёш болаларимизни боғчага топшириб, хотиржам ишга бориб, келаяпмиз.\nБугунги кунда янги очилган оилавий боғчада 25 нафар бола тарбияланмоқда. Кичкинтойлар 4 маҳал мазали иссиқ овқат билан таъминланади. Ошпаздан тортиб, тарбиячи ва мураббийлар болажонларга парвона. Узоқ тоғ қишлоғида ҳамма қулайликларга эга бўлган бундай мактабгача таълим муассасасини ташкил этиш, одамларнинг мушкулини осон қилиш, фуқароларни иш билан таъминлаш ҳар кимнинг ҳам қўлидан келавермайди. Энг муҳими, фарзандларини боғчага бериш иштиёқида бўлган ота-оналар кўпчиликни ташкил этади.\nТадбиркор Собиржон Хурсандов боғчадаги шароитни янада яхшилаш, тажрибали мутахассисларни жалб қилиш, келажакда бу манзилни энг намунали муассасага айлантириш ниятида. Биз эса унинг юрт ободлиги, эл фаровонлиги, кичкинтойлар келажаги йўлидаги эзгу саъй-ҳаракатларига омад тилаб қоламиз.\nОлдинги Чинакам инсон маънавияти билан ҳурматга лойиқ бўлади\nКейинги Меҳнатдан бахт топган шифокор


Бир аёлнинг хийласи тадбиркорга бир миллиард сўмга тушди – ТАФСИЛОТ\nРетро 1 та фикр 2578 марта кўрилган\nБир аёлнинг хийласи тадбиркорга бир миллиард сўмга тушди\nБир неча кун давом этган суд мажлиси якунига етиш арафасида. Судга раислик қилувчи айбланувчилар содир этган жиноят юзасидан чиқарилган ҳукмни ўқиб эшиттирмоқда. Тўрт нафар судланувчидан икки нафари аёл. Барчасининг бошлари эгик, кўзлари ёшланган.\nХалқда кўрпангга қараб оёқ узат, деган нақл бор. Бу мақолнинг мағзини чаққанлар панд емайди. Аксинча иш тутганларнинг эса жиноий гуруҳга раҳбарлик қилган «қаҳрамонимиз» Мастура Рустамова (исм-фамилиялар ўзгартирилган)га ўхшаб аҳволи вой бўлиши турган гап. Одатда, жиноятга қўл урганлар қилмишларини билиб-билмай содир этганликларини айтиб, ўзларини оқлашга уринишади. Аммо олий маълумотли, пойтахтдаги нуфузли институтда узоқ йиллар ўқитувчи бўлиб ишлаган, оқ-қорани таниган Мастурага бунақа баҳонани рўкач қилиш ярашмайди. Уни жиноят кўчасига фақат бир нарса — ақлдан нафснинг устун келиши етаклади. Агар нафс қутқусига учмасдан, кўрпасига қараб оёқ узатганида, бошига бу савдолар тушмасди…\nҚайнонасининг ҳайҳотдек ҳовлисида турмуш ўртоғи, болалари ва эрининг қариндошлари билан тинчгина яшаб келаётган Мастуранинг кўнгли алоҳида уй тусаб қолади. Анчадан буён йиғиниб юрганлари боис, бу таклиф Зарифжонга ҳам маъқул тушиб, эр-хотин сотиб олишга ҳовли суриштира бошладилар. Европача услубда, замонавий усулда қурилган уйларнинг нархини эшитиб, уларнинг ҳушлари бошдан учади. Тежаб-тергаб, йиғиб қўйган юз миллион сўмга бунақа қасрмонанд уй олиб бўлмасди. Зарифжоннинг ҳафсаласи пир бўлиб, ниятидан қайтади. Бироқ хаёлини ҳашаматли уй-жой ўғирлаган Мастура орзусига эришиш учун чора қидира бошлайди.\nАйни шу вақтда унга қариндоши Диёра қўнғироқ қилиб, икки миллион сўм пулини АҚШ долларига банк курси бўйича айирбошламоқчи эканини, таниш-билиши бўлса шу масалада ёрдам беришини илтимос қилиб қолади. Мастура укаси ҳокимиятнинг молия тармоғида ишлашини, бу иш унинг қўлидан келишини айтади ва ўзича узоқни кўзлаб режа тузади. Қариндоши унга икки миллион сўмни келтириб бергач, иккинчи куни банк белгилаган курсда долларларни қуртдай санаб олади. Мастура унга шу масалада ёрдам керак бўлса тортинмасдан мурожаат қилаверишини қистириб ўтади. Аслида унинг пулларига ўзининг йиғиб қўйган маблағидан қўшиб, «қора бозор»дан доллар сотиб олганди. Бундан бехабар Диёра таниш-билишларига холаваччаси пулларини долларга банк курси бўйича бир зумда алмаштириб бергани ҳақида қувонч билан гапириб берарди.\nБу гап-сўзлар унинг таниши — «Чилонзор буюм бозори»да савдо қилувчи хусусий тадбиркор Шаҳодат Шодиеванинг ҳам қулоғига етиб боради ва у Диёранинг қўлидан маҳкам тутади. Негаки, унга айнан Мастурага ўхшаган уддабурон керак эди. Хуллас, Диёра холаваччасига қўнғироқ қилиб, дугонаси банкдан доллар сотиб олмоқчи эканини айтади. Ҳожатбарор аёл тезда Шаҳодатнинг моллари сақланадиган омбор ёнига етиб келади.\n«Банкдан қандай доллар олиб берасиз?» — деб сўрайди Шаҳодат. Бу саволнинг жавоби олдиндан тайёрлаб қўйилганди. «Пулларингизни банкка ўзимнинг номимдан омонат сифатида қўйиб, ўн кун ичида банк курси бўйича АҚШ долларида қайтариб оламан», — дейди Мастура. «Пул алмаштиришнинг шунақа йўли ҳам бор экан-да», деб ўйлаган аёл бунга лаққа ишониб, саккиз миллион сўм пулни қўшқўллаб тутқазади.\nМастура бир неча кундан сўнг Шаҳодатга ушбу пул эвазига беш минг доллар келтириб беради. Шу куни тадбиркор аёл унга яна саккиз миллион сўм бериб юборади ва орадан бир ҳафта ўтгач, яна беш минг долларни қўлга киритади. Дастлабки ҳамкорлик натижасидан иккала томон ҳам хурсанд. Шаҳодат банкка «канал» топганидан қувонса, ҳозирча зарар кўраётган бўлса-да, мижозининг ишончига кириб бораётганидан Мастура мамнун эди. У ўзи ўйлаб топган усулда яна икки марта Шаҳодатнинг Диёра орқали олган пулларини долларга алмаштириб бергач, буткул ишончга киради.\nИккаласининг орасида тез-тез олди-берди бўлаётгани, қўлдан-қўлга ўтаётган сумма миқдори катталашаётгани сабабли «ўрталарингдаги олди-бердига энди мен аралашмайман», деб Диёра ўзини четга олади. Мастура билан иноқлашиб кетгани боис, Шаҳодат бунга эътироз билдирмайди. Аксинча, катта миқдордаги пулларини ҳеч иккиланмасдан Мастурага бераверади. Жумладан, ўтган йилнинг 20 апрелидан 2 майига қадар унга хориж валютаси сотиб олиш учун 196 миллион сўм беради. Мастура пулларнинг гоҳ барчасини, гоҳ ярмини «қора бозор»да алмаштириб, мижозига келтириб бераверади.\nИшлар силлиқ кетаётганидан хотиржам бўлган Шаҳодат шундан сўнг Мастурага жуда катта миқдордаги пулларни бера бошлайди. Табиийки, бунча маблағни Мастуранинг бир ўзи эплаши қийин эди. Шу боис у молия тизимида ишловчи укаси Рихситилла Умаров, «Олой» ва «Авиасозлар» бозори атрофида долларфурушлик билан шуғулланувчи Игор ва Ботир исмли шахслар, хусусий корхонага қарашли «Матиз» русумли автомобилда киракашлик билан шуғулланиб юрган Саттор Маҳмудовдан иборат жиноий гуруҳ тузади. Уюшма аъзолари ўртасида вазифалар тақсимлаб олинади. Жумладан, Рихситилла катта миқдордаги сўмни хориж валютасига алмаштириш билан шуғулланувчи кимсаларни топиш, улар билан алмашув курсини келишиш, жабрланувчиларнинг ишончига кириш, жиноий гуруҳ ишини назорат қилиш билан шуғулланган. Сатторнинг вазифаси эса машинасида Мастурани олиб юриш, Шаҳодат берган пулларни Игор ва Ботирга етказиб бериш, улардан олган хориж валютасини Шаҳодатга келтириб бериш бўлган. Бу иккала долларфуруш эса доимий равишда ўзбек сўмини долларга алмаштириб берган.\nШу йўл билан гуруҳ аъзолари ўтган йилнинг 10 апрелидан 6 сентябрига қадар Шаҳодатдан олинган 6 миллиард 300 миллион сўмдан ортиқ маблағни АҚШ долларига, алмаштиришга муваффақ бўлганлар. Ушбу маблағдан 1 миллиард 54 миллион сўмдан ортиғини эса ўз эҳтиёжлари учун ишлатиб юборишган.\nБундан бехабар Шаҳодат эса деярли ҳар куни Саттор орқали Мастурага ўн миллионлаб пулларни етказиб турган. Албатта, хориж валютасининг расмий нархи билан «қора бозор»даги баҳоси ўртасида жуда катта тафовут бор. Ана шу тафовутни Мастура кейинги олинган пуллар ҳисобидан ёпиб юргани ҳам Шаҳодатга қоронғулигича қолаверган. Лекин нима сабабдандир у Мастура билан маълум вақтга олди-бердини тўхтатиб қўяди. Орадан бир ойдан ортиқроқ муддат ўтгач, Мастурага қўнғироқ қилиб, пулларини долларга алмаштириш ниятида эканини айтади ва шу билан узилган алоқалар яна давом этади. Касални яширсанг, иситмаси ошкор этади, деган нақл бор. Мастура кирдикорларини яширса-да, ҳийласи ўзига қимматга тушаётганди. Боз устига, Шаҳодат пулларини долларга алмаштиришни тезлатишни сўрайди.\nМаккор аёл ўзи ўйлаб топган усул билан бошқаларни ҳам чув туширишга муваффақ бўлган. Сўмни банкдан долларга алмаштириб берувчи сифатида ном чиқарган аёлнинг тузоғига Навоий кўчасидаги савдо қаторида тадбиркорлик билан шуғулланувчи Хуршид ҳам илинади. У ҳам йиғиб қўйган пулларини хориж валютасига алмаштириш орзусида юрарди. Шу сабаб Мастуранинг таклифига дарров кўна қолди ва унга бир неча кун ичида 137 миллион сўмни қуртдай санаб берганини ўзи ҳам билмай қолди. Қаҳрамонимиз ва унинг ҳамтовоқлари ушбу пуллар эвазига Хуршидга 36 минг АҚШ доллари бериб, қолган 83 миллион икки юз минг сўмдан ортиқ маблағни жиғилдонларига урадилар.\nМастура пайсалга солавергач, Шаҳодат уни гаплашиб олиш учун бозордаги дўконига чақиради. Мижозининг авзойи чатоқлигини, макрлари ўтмаслигини билган Мастура укаси Рихситиллани ҳам унинг ҳузурига етаклаб боради. Шаҳодатга уни «банкда ишлайдиган укам» деб таништиради. «Берган пулларимни ўз ҳолича қайтаринглар», деб оёқ тираб олади Шаҳодат. Рихситилла пулларнинг барчаси банкка топширилганини, валюта муомаласи ходимлари қамоққа олингани, қолаверса, байрам арафасида банкдан пул чиқарилмаслиги, бир ойлар ичида пулларини олиб бериши ҳақида чўпчак тўқийди. Аёл бу гапларга лаққа ишониб, «у ҳолда тилхат ёзиб берасизлар», деб шарт қўяди. Опа-ука рози бўлгач, икки аёл ўртадаги олди-бердини ҳисоблашга тушадилар. Маккор аёл шу кезда ҳам мижозини чув туширишга эришади. Қайтариши керак бўлган пуллар аслида 1 млрд. 54 млн. 192 минг сўмни ташкил этса-да, 998 млн. 548 минг 800 сўм эканини ҳисоблаб беради. Негаки, у ҳисоб-китоб қилишда ўзининг ёндафтаридаги қайдлардан фойдаланиб, олинган айрим пулларни «унутиб» қўяди. Сўнг Шаҳодатдан шунча миқдорда қарздорлиги ҳақида тилхат ёзиб беради ва бир ой ичида қайтаришини таъкидлайди. Шаҳодатнинг талаби билан Рихситилла гувоҳ сифатида унга имзо чекади. Мастура тилхатда пулларни қарз учун олганини қайд этишни ҳам унутмайди. Шаҳодат бу пайтда бунақа нарсаларни ўйламас, пуллари бир ой ичида қайтарилишидан хурсанд эди.\nКунларни оқар сувга қиёслашади. Ҳаш-паш дегунча ўттиз кун ортда қолади, аммо Мастуранинг қораси кўринмайди. Шаҳодат унинг телефонига қўнғироқ қилса, доим ўчирилган. Охири қидириб уйига боради. Мастура уйда йўқ эди, нотаниш аёлдан хотини қилиб юрган ишларни эшитиб, Зарифжоннинг ҳуши бошдан учади. Кейин бу масала оилада муҳокама қилинади. Мастуранинг уйига қидириб келган аёлдан ҳақиқатан ҳам катта миқдорда қарзи борлигини тан олишдан бошқа чораси қолмайди. Бақир-чақир, тўполон бошланади. Оқибати ўйланмай қилинган иш туфайли Мастура жонига қасд қилиб, ўзини осган пайтда Зарифжон келиб қолиб, ажал сиртмоғидан қутқариб қолади. Бу машъум воқеадан Шаҳодат ҳам хабар топиб, бу ёғига қандай иш тутишни билмай қолади.\nАйни дамда жони омон қолган Мастура ҳам бўйнидаги қарздан қандай қутулишни ўйларди. Бунинг иложини топгандай бўлади ҳам. Вақтни бой бермай, Собир Раҳимов тумани ИИБга ариза билан мурожаат қилади. Унда уй сотиб олиш учун узоқ йиллардан буён йиғиб юрган пуллари ва таниш-билишлардан олган қарзини қўшиб Тошкент шаҳридаги банклардан бирида ишловчи С.Жабборовга долларга алмаштириш учун берганини, бироқ С.Жабборов турли баҳоналарни важ қилиб, пулларни қайтармаётганини баён қилган. Ушбу ариза асосида суриштирув бошланади. С.Жабборов гумонланувчи тариқасида ишга жалб этилади. Ёлғон хабар бериш, ёлғон гувоҳлик бериш, туҳмат қилиш жиноят эканини била туриб, Мастура фикридан қайтмайди. Кейинчалик, тергов жараёнида туҳмат қилгани фош этилган бўлса-да, у С.Жабборовга нисбатан жиноят иши қўзғатилишига муваффақ бўлади.\nШаҳодат ўйлай-ўйлай, Тошкент вилояти ИИБга фирибгар аёлнинг устидан арз қилишга мажбур бўлади. Аризага асосан жиноят иши қўзғатилиб, тергов ҳаракатлари бошланади. Ана шу жараёнда Мастуранинг бошқа кирдикорлари ҳам фош этилади. Жумладан, у олий ўқув юртида ўқитувчи бўлиб ишлаб юрган пайтларида порахўрлик, фирибгарлик билан шуғулланган. Мисол учун, 2007 йилда ҳамкасби С.Анварова билан тил бириктириб, тест синовидан ўтолмаган қизингизни институтга киритиб қўямиз деб, фуқаро С.Шокировадан 3500 АҚШ доллари олади ва ушбу пулни иккаласи бўлиб олиб, ўз эҳтиёжлари учун ишлатиб юборадилар. Бу қилмиши учун С.Анварова ҳам суд олдида жавоб беришига тўғри келди. 2008 йилнинг сентябрь ойида эса ўғлини ҳарбий билим юртига киритиб қўйишни ваъда қилиб, У.Муродовдан олган 4000 долларни ҳам Мастура жиғилдонига уради. Хуллас, шу йўл билан яна бир қанча фуқароларни қон қақшатади. Суд залида гувоҳлик берган Игор Мастуранинг яна бир қилмишини фош этди. Маълум бўлишича, судланувчи уни ҳам 3 миллион сўмга тушириб кетган экан…\nНиҳоят, суд раиси ҳукмнинг қарор қисмини ўқий бошлади. Залдагиларнинг бутун вужудлари қулоққа айланган. Айбланувчилардан М.Рустамова ва С.Анваровага нисбатан амнистия акти қўлланиб, тайинланган жазодан озод этилиши эълон қилинганда, ҳар иккала аёлнинг юраги уришдан тўхтаб қолганди гўё. Улар ўзларига нисбатан давлат томонидан кўрсатилган меҳр-шафқатга ишонишни ҳам, ишонмасликни ҳам билмасдилар. Шашқатор ёш тўкаётган аёллар темир панжарадан озод этилгандан сўнггина эшитганлари ҳақиқат эканига амин бўлишди. Р.Умаров ва С.Маҳмудовлар эса узоқ йилга озодликдан маҳрум этилди.\nБағрикенглик, инсонпарварлик тамойиллари давлатимиз сиёсатида муҳим ўрин тутади. Буни Ўзбекистон Олий Мажлиси Сенати 2010 йил 28 августда қабул қилган амнистия акти мисолида ҳам кўриш мумкин. Мазкур ҳужжатда биринчи марта жиноят содир этган аёлларнинг жазодан озод этилиши таъкидланган. Ушбу кўрсатмага мувофиқ, суд курсисида ўтирган ҳар иккала аёл тайинланган жазодан озод этилди. Ўйлаймизки, бу имкониятдан айбланувчилар тўғри хулоса чиқариб оладилар.\n“Ҳуқуқ ва бурч” журнали,\n2010 йил, 10-сон\nКалит сўзлар: аёл, амнистия, жазо, жиноят, суд, ҳийла, ҳукм\nBaxtiyor Sheraliyev Жавоб бериш\nJinoyatni jazolamaslik navbatdagi jinoyatga yo’l ekanligini sudya bilmaydi shekilli?! Yoki u ham …


АҚШ делегацияси Ўзбекистон Қуролли Кучлари академиясида бўлди - Халқ сўзи\n20 Октябр, Якшанба\nАҚШ делегацияси Ўзбекистон Қуролли Кучлари академиясида бўлди\n11:53 15 Май 2019 Жамият\nБугун, 14 май куни Миссисипи штати губернатори Фил Брайант бошчилигидаги АҚШ делегацияси юртимизга ташриф буюрди. Ташриф доирасида АҚШ делегацияси Ўзбекистон Қуролли Кучлари академиясида ҳам бўлди. Бу ҳақда Мудофаа вазирлиги матбуот хизмати хабар берди.\nМиссисипи штати администрацияси, етакчи ташкилотлар ҳамда савдо, инновациялар, саноат, қишлоқ хўжалиги ва таълим соҳаларидаги компаниялар вакилларидан иборат АҚШ делегацияси академиянинг инфратузилмаси, ўқув-моддий базаси билан танишди. Таълим даргоҳининг профессор-ўқитувчилар таркиби билан биргаликда мулоқотлар ўтказди. Хусусан, Академияда фаолият юритаётган Жорж Маршалл номидаги хавфсизлик масалаларини ўрганиш бўйича Европа маркази ходими профессор Грегори Глисон билан ҳарбий кадрлар масаласида фикр алмашилди.\nТаъкидлаш жоизки, Грегори Глисон 2018 йилнинг ноябрь ойидан буён Академияда халқаро хавфсизлик бўйича ўқув курсларини ўтиб келмоқда.\nШунингдек, мартабали меҳмонлар Академия тарихи музейида бўлди. Ўқув хоналарини кўздан кечирди, ахборот-ресурс маркази, курсантларнинг яшаш шароитлари билан танишди.\nДелегация таркибида келган АҚШ Миссисипи штати Миллий гвардияси қўмондони – штат губернатори ўринбосари генерал Женсон Бойлз бундан кейин ҳам икки томонлама ҳамкорлик алоқалари ривожига умид билдириб, юртимизга яна бир бор ташриф қилганидан мамнунлигини изҳор қилди. Мамлакатларимиз қуролли кучлари ўртасида тажриба алмашиш жараёнларига янада эътибор қаратиш лозимлигини таъкидлади.\nЭслатиб ўтамиз, Женсон Бойлз ўтган йилнинг сентябрида ҳам юртимизда бўлиб, соҳага оид бир қатор йўналишлар бўйича учрашувлар ўтказган эди.


Қонунга чап берган чапдастлар\nЎғриликни амалга ошириб воқеа жойидан қочиб кетган жиноятчиларни эшитган бўлсангиз керак. Жиноятчи, албатта, қўлга тушади, узоққа бормайди. Аммо криминалистикада шундай вазиятлар ҳам бўлганки, жиноятчи узоқ вақт давомида қўлга тушмай келган. Улар аллақачон тарихнинг бир қисмига айланиб улгурган.\nГарри Уинстон заргарлик уйи\nГарри Уинстоннинг заргарлик уйи Голливуддаги энг машҳур савдо маскани ҳисобланади. “Оскар” мукофотини топшириш маросимида кўпчилик санъаткорлар мана шу заргарлик уйидан ижарага олинган қимматбаҳо тақинчоқлар билан безанади. Гарри Уинстон номи яна яқинда содир этилган йирик ўғрилик билан бирга тилга олинади. 2009 йилда Парижнинг Елисей майдонида жойлашган заргарлик дўконига у энди ёпилай-ёпилай, деб турган пайт тўртта қуролланган эркак кириб келди. Уларнинг учтаси аёл қиёфасида кийинган, парик ҳам тақиб олган эди. Жиноятчилар витриналардаги бор тақинчоқларни олиб, ходимларни омборхонани очишга мажбур қилишган. Шундай қилиб улар дўконни шип-шийдон қилиб чиқиб кетишган. Ўғирланган тақинчоқларнинг жами суммаси 80 миллион Еврони ташкил этади. Ўғрилик содир этилгани маълум бўлгач, заргарлик уйи акциялари 9 фоизга тушиб кетди.\n“Юнайтед Калифорния” банкидаги ўғрилик\nБу жиноят анча олдин, 70-йилларда содир бўлган. Бугунги кунда ўғирланган пул миқдори 100 миллион АҚШ долларига тенг. Ўша пайтлари бу сумма рекорд кўрсаткич эди. Огаёлик ўғрилар етти киши бўлиб, уларга Эмиль Динсио раҳбарлик қилган. “Нигел лагунаси” номли тўда “Юнайтед Калифорния” банкларидан бирига ҳужум уюштирди. Ўғрилар тезлик билан сейфни тозалашди. Сейфдаги пул миқдори аниқ эмас эди, шунинг учун уни тахминан айтишади. Ўғриларни нафс балоси тинч қўймай, қайта ўғрилик қилишга чиқишгани уларнинг АҚШ полицияси томонидан қўлга олинишига сабаб бўлди.\nАнтверпендан ўғирланган олмослар\nКўпчилигимиз 80 фоиз олмоснинг айнан Антверпен орқали ўтишини билмаймиз. Бироқ ўғрилар буни билишади. Натижада, шаҳарда қимматбаҳо тошлар билан боғлиқ кўплаб ўғриликлар содир этилган. Аммо бу ўғрилик содир этилиш йўли ва умумий суммаси билан бошқаларидан анча фарқ қилади. Ўлжа шу даражада катта бўлганки, ўғрилар уни зўрға олиб чиқишган. Олмос биржасидаги 160 сейфдан 123 таси шип-шийдон қилинган. Бу жиноятни 30 йиллик тажрибага эга бўлган ўғри Леонардо Нотарбартоло режалаштирган.\nҚидирувга энг яхши айғоқчилар жалб қилинди. Бир кундан сўнг Леонардо Нотарбартоло қўлга олинди. Унинг шериклари, хотини ва голландиялик эр-хотин ҳам тезда қўлга тушди. Жиноятни улар содир қилганлиги тўғрисида далиллар бор эди-ю, 100 миллион АҚШ долларилик олмослар гўё ер ютгандек ғойиб бўлган эди. Нотарбартоло ҳозирда узоқ муддатли жазони ўтамоқда. Энг қизиғи, у судда уларни қандайдир бир яҳудий савдогар ёллаганини ва бор-йўғи 20 миллион АҚШ долларига тенг олмосни ўғирлаганликларини айтди. Улар омборга келганда сейфларнинг бир қисми аллақачон ўмарилганини қайд этди. Нотарбартолонинг тахминича, бу жиноятнинг суғурта билан боғлиқ йирик фирибгарлик ишига алоқаси бор. У эса мана шу катта фирибгарлик ишига ўзи билмай аралашиб қолган. Бироқ полиция Нотарбартолонинг бу талқинига ишонмай, унинг уч шеригини ҳам қўлга олди.\nКиритилди: 16:14 12.08.2018. Ўқилди: 446 марта. Фикрлар сони: 0 та.


Тошкентда тиббий ниқобларнинг ноқонуний савдоси авж олмоқда - 19.03.2020, Sputnik Ўзбекистон\nТошкентда тиббий ниқобларнинг ноқонуний савдоси авж олмоқда\nПойтахт дорихоналаридаги тиббий ниқоблар танқислиги ушбу ҳимоя воситасининг ноқонуний савдосига йўл очмоқда. 19.03.2020, Sputnik Ўзбекистон\n11:36 19.03.2020 (янгиланди: 14:09 19.03.2020)\nПойтахт дорихоналаридаги тиббий ниқоблар танқислиги ушбу ҳимоя воситасининг ноқонуний савдосига йўл очмоқда.\nТОШКЕНТ, 19 мар — Sputnik. Жорий йилнинг 17 март куни Тошкентда ўтказилган профилактик назорат тадбирлари давомида йирик миқддордаги тиббий ниқоблар савдосига чек қўйилган. Бу ҳақда Тошкент шаҳар ДСБ матбуот хизмати маълум қилди.\nНазорат тадбирлари давомида 62 минг 785 дона, умумий қиймати 123 миллион 800 минг сўмлик ҳеч қандай сифат сертификатига эга бўлмаган тиббий ниқоблар сотилаётганлиги аниқланган.\nАчинарлиси, ушбу ниқобларнинг аввал ишлатилмаганлиги ёки стирелланганлиги номаълум.\nБундан ташқари Тошкентнинг Мирзо Улуғбек туманида Қорасув-2 мавзесида фуқаро А.А. ҳеч қандай ҳужжатларсиз, сифати кафолатланмаган тиббий ниқобларни сотаётган бўлган, унинг ёнидан жами 48 минг 960 дона, умумий қиймати 93 миллион 24 минг сўмлик бир марталик тиббий ниқоблар олиб қўйилган.\nЯккасаройда фуқаро Ф.Ж. ҳеч қандай сифат сертификатига эга бўлмаган жами 7000 дона, умумий қиймати 10 миллион 500 минг сўм бўлган тиббий ниқоблар билан ушланган.\nШайхонтоҳур туманининг аҳоли гавжум бўлган жойларида 3 нафар фуқаро томонидан жами 4 минг 850 дона, умумий қиймати 14 миллион 300 минг сўмлик тиббий ниқоблар эркин сотилаётган бўлган.\n"Сергели деҳқон бозори" ёнида жойлашган дорихонада эса нархлар асоссиз равишда оширилиб, тиббиётда ишлатиладиган спиртнинг одатдагидан қиммат нархда сотилаётганлиги аниқланган.


15:15 / 28.03.2016\nПольшалик машҳур фотосуратчи Миколай Госпадерек манзараларни суратга олишни ўзининг севимли касби, деб билади. Унинг кўпгина ишлари машҳур бўлишга улгурган. Аммо Норвегиянинг Лофотен шаҳарчасида ўтказган бир ҳафтаси у ташриф буюрган энг ажойиб манзарали жой бўлган. Миколай фейсбукдаги ўз саҳифасида деди:\n“Салом. Мен сиз билан Европанинг энг чиройли манзарасининг тасвири туширилган суратлар билан бўлишмоқчиман. Мен Норвегиянинг Лофотен шаҳарчасида бир ҳафта бўлдим. Шимолий нур туфайли уйқусиз тунларни бошимдан кечирдим. Ёмғирда, қорда ва қаттиқ шамол бўлганда ҳам суратларни олавердим.\n10 йилдан бери сураткашлик қиламан, лекин Лофотен манзаралари барча суратларим ичида энг ажойиби, десам хато бўлмайди. Тоғлар, сув бўйлари ва денгиз — буларнинг бари жуда ажойиб жамланма бўлди.\nСиз ҳам Лофотенда бир ҳафта давомида олган суратларимдан баҳраманд бўлишингизни истардим. Бу сайёҳат совуқда юриш, намгарчиликларга чидаш ва ухлай олмасликка, албатта, арзийди”.


Давлат резиденциясида Атамбаев учун 89 млн сомлик дача қурилди - Zamin.uz\n17:17 / 30.03.2018\nДавлат резиденциясида Атамбаев учун 89 млн сомлик дача қурилди\n«Ала-Арча» давлат қароргоҳи ҳудудида ҚР собиқ президенти Алмазбек Атамбаев учун қиймати 89,3 млн сом (1,3 млн долларга яқин)га тенг дача қурилди. Шундан 77,8 млн сомни собиқ президентнинг ўзи тўлади. Бу ҳақда президент ва ҳукумат ишлар бошқармаси маълумотига таяниб Tnews.uz ёзмоқда.\nБошқарманинг маълум қилишича, «Президент фаолиятининг кафолатлари тўғрисида»ги қонунга кўра, собиқ президент маиший таъминот ҳуқуқига эга, жумладан: собиқ президентга умрбод «Ала-Арча» давлат қароргоҳи ҳудудидаги давлатга тегишли дачалардан бири тақдим қилинади.\nМазкур қонунни ижро этиш мақсадида, давлат қароргоҳи ҳудудида бўш давлат дачалари йўқ бўлгани сабаб, янги бино қуриш борасида қарор қабул қилинди. №17 давлат дачаси бюджетдан ташқари маблағлар ҳисобига қурилди, бунинг учун республика бюджетидан маблағ ажратилмади. Ташқи ва ички муҳандислик коммуникациялари, кўкаламзорлаштириш ва иккита машинага мўлжалланган гараж билан қўшиб ҳисоблаганда иншоат қурилиши учун 89,3 млн сом сарфланди.\n77,8 млн сомлик қурилиш-монтаж ишлари учун маблағ ҳомийлик ёрдами сифатида Алмазбек Атамбаевнинг шахсий ҳисобидан берилди. Айни дамда юқорида кўрсатилган дачада собиқ президент оиласи билан истиқомат қилади.\nТаъкидланишича, мазкур объект давлат резиденциясидаги бошқа иншоатлар каби давлат мулки ҳисобланади ва хусусийлаштирилмайди ёки давлат тассааруфидан чиқарилмайди. Объект бир қаватли бўлиб, у техник ва ёрдамчи бинолардан иборат. Объектнинг умумий майдони 301,8 квадрат метрни ташкил қилади. Атамбаев давлат қароргоҳида дача қуришдан ташқари Бишкек яқинидаги Қой-Таш қишлоғида ҳам уй қурмоқда.\nБошқарманинг маълум қилишича, №17 давлат дачасининг ер майдони президент Сооронбай Жээнбеков истиқомат қиладиган “Ордо” биносидан анча кам. “Замин” янгиликларини “Инстаграм”да кузатиб боринг\nАлмазбек Атамбаевни уй қамоғига ўтказиш таклифи рад қилинди\nЖээнбеков собиқ президентларни дахлсизликдан маҳрум қилиш ҳақидаги қонунни имзолади\nАтамбаев Путинга арғумоқ совға қилди (Фото)


Rost24 - Шаҳар ичидаги "давлат": Ўзбекистон Конституциясининг бир неча моддаларини бузаётган Tashkent City\nЎзбекистон пойтахтининг марказидаги 80 гектарлик ҳудудда жойлашган Tashkent City атрофи ўраб олинган бўлиб, 24 соат қўриқланиш билан бирга ичкарида ҳам Миллий гвардия ходимлари ҳар қадамда патруллик қилади.\nШаҳарчага кирмоқчи бўлиб яқинлашаверсангиз, сизни шлагбаумлар билан тўсилган кириш постида қўриқчилар қарши олади. Гўёки ўзингизни бошқа бир давлатга ўтаётгандек ҳис қиласиз. Кириш пуллик. Ичкарида нимадир тасвирга олмоқчи бўлсангиз 1 миллион сўмгача олдиндан тўлаш керак.\nРивожланган давлатларда шундай тараққий этган шаҳарлар борки, Tashkent City уларнинг олдида харобадек кўринди. Аммо ушбу шаҳарлар ҳеч қачон фуқароларидан муҳофазаланмаган.\n"Tashkent City"ни “Шаҳар ичидаги давлат” деб аташимизга сабаб шуки, Ўзбекистонда чиқарилган қонунлар бу "давлатча"га таъсир қилмайди. Биргина мисол, Ўзбекистонда карантин сабаб ўрнатилган чекловларни бу "давлат" инобатга олмади. Ёки бу “давлатча”га коронавирус ҳали кириб бормадимикин?\nХизмат кўрсатишдаги ушбу монополия журналистлар томонидан кўтарилгандан сўнг ушбу қонунга бўйсунмаслик бартараф этилмади. Аксинча, бу қонуннинг ўзи бекор бўлди. Кичкинагина 80 гектарлик майдондаги бир “давлатча”нинг катта бир республика қонунларига таъсири деб тушуниш мумкинми буни?\nБу шаҳар марказидаги давлат Ўзбекистонда чиқарилган тақиқ ва чекловларни қабул қилмайди. Ўзининг алоҳида бошқарув тизими бўлиб, ҳудуди жиҳатидан жойлашган туманига ҳам бўйсунмайди. Архитектура ва қурилиш борасида шаҳарсозлик нормаларига амал қилишда ҳам Республика архитектурасига ҳам ҳисобот бермайди. Сектор раҳбарларининг сўзи улар учун ҳеч қандай аҳамиятга эга эмас. \nМаъмурий ва ҳудудий бошқарув тизимга қаранганда Рим шаҳридаги Ватикан давлатини ёдга солади. Биргина фарқли жиҳати – Ватиканга кириш ва тасвирга олиш текин.\nБироқ "Tashkent City" Ўзбекистондан берилаётган имконият ва имтиёзларнинг барчасини қабул қилади.\nҲукумат қарори билан "Tashkent City"ни қуриш учун четдан келтириладиган барча транспорт ва хом ашёлар божхона тўловларидан озод қилинган. Шунингдек, солиқ тўлашда ҳам каттагина имтиёз ва қулайликлар инъом этилди. Хом ашё ва хизматларни тендерсиз танлаш имконияти ҳам қонун йўли билан тақдим этилган.\nУнга шундай имконият ва қулайликлар бериб қўйган Ўзбекистон Республикасининг фуқароларига текин бўлиши керак эмасми? Ичимиздаги “қўшни давлат” қонуний жиҳатдан бўйсунмасдир балки, аммо инсонийлик жиҳатдан фуқароларимиз учун очиқ бўлиши лозим эди. "Tashkent City" стратегик объект эмас, аксинча дарахтлардан тозаланган замонавий кўнгилочар ҳудуд.\nTashkent City ҳудудини қўриқлашда Ўзбекистон Республикасининг куч ишлатар тизимларидан ҳамда Ўзбекистон еридан катта имтиёзлар асосида фойдаланади, электр энергия, совуқ сув ва канализация қувурларидан хоҳлаганча ишлатади. Аммо Ўзбекистон фуқароларига кириш пуллик.\nЎзбекистон Республикаси конституциясининг 28-моддасида шундай дейилади: Ўзбекистон Республикаси Фуқароси Республика ҳудудида бир жойдан иккинчи жойга кўчиш, Ўзбекистон Республикасига келиш ва ундан чиқиб кетиш ҳуқуқига эга. Қонунда белгиланган чеклашлар бундан мустаснодир.\nШу жойда савол туғилади: “мустасно” деган сўз "Tashkent City"га тегишлимикин?\n"Tashkent City"даги баланд-баланд биноларни хорижий инвесторлар (агар улар маҳаллий хорижликлар бўлмаса) қураяпти деб айтишимиз мумкин. Бироқ, ер Ўзбекистон Республикасиники. Шундай экан ҳеч бир хорижий инвестор манфаати Ўзбекистон фуқаросининг манфаатидан устун бўлмаслиги лозим.\n"Tashkent City"нинг қурилиши ва бошқарув тизимидаги кўпгина жиҳатлари, Ўзбекистон конституциясининг баъзи бир моддаларига тўғри келмаётгандек, назаримизда.\nЎзбекистон Республикасининг конституцияи:\nТег: Tashkent city Конституция Тошкент шаҳар видео\nGM VA Toshkent city uzbekiston qonunini va fuqorolarini bir tiyinga olmaydi.Xalq puliga qurilgan joyni òrab olib pullik qilishi bunga isboti\nBu joyni qurush uchun minglab honadonlarni buzib,norozi qilib joylari olingan.Kalamushlar qolgan insonlarni bir tiyinga olmaydi.\nToшкент шaxpи xaм вилоятдaн келганлap yчyн ëпик.Факaт 5 Кун юpa oлacиз xoлoc.\nToshkentni o'z ajdodlarining mulklaridek taqsimlab olishmoqda... Ertaga tarix oldida qanaqa javob berishadi?! Agar sentabrgacha bepul qilinmasa facebook orqali kottagina asosli postga tayyor turishsin...\nНега энди "TASHKENT CITY". "Давлат тили тугрисида"ги Конун кани?!!\nЯна хам "UZAUTOMOTORS"га рахмат, унда хам бунчалик имтиёз йук\nБойнинг уйида Конституция "чепуха".\nO'tgan asr o'rtalarida Britaniya mustamlakasi Hindistonda istirohat bog'i darvozasidagi e'lon:"Itlar va hindlarning kirishi taqiqlanad".i